
OPHTHALMIA  GONORRHOICA. 


SYNONYMA.  Blepharophthalmia  et  Ophthalmia  gonorrhoica  vera  fBccr); 
Blepharophthalmia  syphilitica  primaria  etOphthalmoblennorrhoea  syphilitica 
(Benedict)-,  Ophthalmoblennorrhoea  seu  Chemois  gonorrhoica  QSchmidfy\ 
Ophthalmitis  gonorrhoica  ( 'Frank );  Ophthalmia  venerea  acuta  (Girtanner); 
Iritis  medorrhoica  CWendt);  Ophthalmia  venerea  metastatica  QSauvages) ; 
Ophthalmoblennorrhoea  venerea_,  Conjunctivitis  venerea  (Bonordzn) ; 
Blepharophthalmia  blennorrhoica;  Blennorrhoea  oculi  syphilitica; 
Conjunctivitis  specifica;  Gonorrhoea  oculi. 


Ophthalmia  gonorrhoica  est  ea  membranae  oculi  con- 
junctivae inflammatio,  in  qua  hujus  membranae  et  structura 
et  functiones  specifico  contagii  gonorrhoici  irritamento  mu- 
tantur. Conjunctiva  enim,  revero  convertitur  in  membranam 
mucosam,  quae  e corpore  papillari,  in  ipsa  membrana  nato, 
mucum,  muco  gonorrhoico  simillimum,  et  propria  natura 
contagiosum  magna  plerumque  quantitate  secernit. 

Quoad  extensionem,  quam  in  membrana  conjunctiva 
vegetationis  morbosus  progignit  processus,  duae  Ophthal- 
miae gonorrhoicae  distinguntur  species,  quae  sunt: 

1.  Blepharoblennorrhoea  gonorrhoica , in  qua  solo 
palpebrarum  conjunctiva  praecipue  afficitur,  specifica  autem 
inflammatio  gradu  tantum  minori  aut  minime  in  ipsam  bulbi 
conjunctivam  se  extendit  5 et 

2.  Ophthalmoblennorrhoea  seu  Blepharophthalmoblen- 
norrhoea  gonorrhoica , in  qua  et  conjunctiva  palpebrarum  et 
conjunctiva  bulbi,  imo  etiam  internae  oculi  tunicae,  iinprimisque 
autem  iris  et  chorioidea  interdum  afficiuntur  inflammatione. 

I osojgrn  j»li  ia. 

A.  Blepliaroblennorrhoea  gonorrhoica. 

Prima  hujus  morbi  symptomata  sunt : palpebrarum  rubor, 
tensio  ac  dolor,  aeger  in  oculo  pressionem  sentit,  corpora 
arenosa  subpalpebrisjacentia  putat.  In  conjunctiva  palpebrali 
rubor,  colore  coccineus,  interdum  gradu  tantum  minori  in  scle- 

roticae  conjunctivam  se  extendens  perspicitur.  Paululum  muci 

♦ 

albo-fiavi  seu  inter  palpebras  et  bulbum  seu  in  palpebrarum  mar- 
ginibus jam  hoc  ipso  tempore  observatur.  Paulo  post  major 
muci  quantitas  secernitur,  quae,  non  in  glandulis  Meibomianis, 
ut  in  ophthalmia  catarrhali,  sed  in  conjunctivae  corpore 
papillari  suum  habet  fontem.  Praeterea  huic  morbo  desunt 
exacerbationes  et  remissiones  blepharophthalmiae  catarrhali 
peculiares.  Praesertim  vero  tardam  omnium  S3rmptomatum 
evolutionem  eorumque  intensitatem  multo  minorem,  si  eacum 
ophthalmoblennorrhoeam  comparamus,  propriam  notandam 
habemus. 

Quae  morbi  forma  plerumque  sine  ullo  existit  periculo, 
quod  ejus  symptomata  per  8,  1-1,  saltem  21  dies  sensim 
sensimque  decrescere  solent,  tandem  perniciosas  sequelas 
non  relinquentia  evanescimt.  Interdum  mucus  corrodens, 
corneam  affluens  eam  exulcerat  atque  obscurat,  aut  aliae 
potentiae  nocentes,  ut  perversa  medici  tractatio,  subitanea 
gonorrhoeae  suppressio  blepharoblennorrhaeam  in  ophthalmo- 
blennorrhoeam possunt  commutare. 

Blepharophthalmia  gonorrhoica  e contagione  oculi  cum 
muco  gonorrhoico  effecta  generatiin  originem  ducere  solet,  in- 
terea nonnulli  describuntur  casus,  in  quibus  mucus,  existente 
ophthalmia  neonatorum,  secretus  adulti  hominis  oculo  appli- 
catus similem  morbi  formam  progenuisse  fertur. 

B.  Oplithalmobleimorrlioea  seu  Blephar- 
ophthalmobleimorrhoea  gonorrhoica. 

Cujus  morbi  decurrentis  tria  distinguuntur  stadia,  quorum 
fines  autem  plurimis  in  casibus  accurate  non  sunt  consti- 
tuendi. 

I.  Stadium  inflammatorium  l Uydorrhoea ). 

Pruritum  vehementem,  ardorem  dolentem  aeger  primum 
in  oculo  sentit,  quae  sensationes  in  palpebrarum  marginibus 
atque  earum  angulis  imprimis  percipiuntur  5 lacrymae  acres 
crebrius  oculis  defluunt,  et  non  nimis  parva  simidque  apparet 
photophobia.  Dolor  valde  adauctus,  et  potentia  lucem  per- 
ferendi nimis  imminuta  nonnunquam  efficiunt,  ut  oculis  ne 
minimus  luminis  aditus  permitti  liceat.  Conjunctiva  est 
vivide  rubra,  citissime  intumescit,  villose  laxatur,  quod 
proprio  modo  majori  gradu  in  scleroticae,  quam  palpe- 
brarum membrana  conjunctiva  accidit.  Palpebrarum  cutis 
externa  erysipelatose  rubescit  et  tumet,  aeger  in  oculo 
dolentem  pressionem  et  tensionem  sentit,  bulbi  et  palpe- 
brarum motus  sunt  retardati.  Accuratiore  oculi  exploratione 
instituta,  quae  in  hoc  morbi  stadio  ob  tumorem  valde  do- 
lentem, ob  palpebrarum  tensionem  et  non  minus  ob  nimiam 
photophobiam  plerumque  difficillima  est,  in  eo  loco,  quo 
conjunctiva  palpebralis  in  scleroticae  conjunctivam  continu- 
atur, i.  e.  in  conjunctivae  plica,  manifesta  vasorum  adaucta 
evolutio  animadvertitur.  Telae  conjunctivae  structura  hic 
primo  mutata,  laxior  et  mollior  invenitur,  quae  dein  fit 
pulti  similis,  grana  evolvens  simulque  magnam  tractus  intesti- 
norum tunicae  villosae  similitudinem  ostendens.  Quae  stru- 
cturae mutatio,  primo  in  conjunctivae  plica  in  conspectum 
veniens,  inde  supra  scleroticae  et  palpebrarum  conjuncti- 
vam se  latius  extendens  e progrcdiente  corporis  papillaris 

formatione  habet  originem,  simulae  gravissimum,  certis- 
simumque  symptoma  et  proprium  cujuscunque  primariae 
ophthalmoblennorrhoeae  atque  praecipue  ophthalmoblennor- 
rhoeae  gonorrhoicae  signum  pathognomicum  medico  pecu- 
liarem morbi  naturam  indaganti  praebet.  Quum  in  eo  loco, 
quo  formatur  corpus  papillare,  conjunctivae  solum  pauci 
vasorum  ramunculi  observantur,  mutationes  memoratae  per 
ipsam  membranam  lucentes  distincte  perspici  possunt,  quod 
oculo  bene  armato  facilius  contigit.  Circa  corpus  papillare 
evolutum  autem  conjunctiva  valde  inflammata  et  copiosa 
vivide  rubra  vasa  sanguiferentia  clare  apparent,  quae  vero 
corporis  papillaris  formatione  et  eacum  conjunctivae  metamor- 
phosi amplius  progredientibus  iterum  evanescunt  ( Jimgkeri). 
Conjunctiva  hoc  modo  et  structura  et  functione  mutata,  jam 
mucum  solet  secernere.  Mucus  qualitate  mutatus,  quan- 
titate adauctus  e singidis  papillis  scaturiens  lacrymis  mis- 
cetur magna  copia  secretis,  iisque  praebet  colorem  plus 
minusve  turbidum  vel  squalidum,  summatim  non  stricte  descri- 
bendum. Deinde  palpebrae  superioris  intumescentia  et  non 
minus  photophobia  ac  oculi  dolores  totum  per  caput  se  ex- 
tendentes magnopere  increscunt;  symptomata  morbi  localia 
adhuc  febris  vehemens,  pulsus  durus  et  plenus,  calor  siccus 
et  ardens,  caput  obtusum  accedunt. 

Quod  morbi  stadium  brevissimum  est,  saepe  per  non- 
nullas horas  decurrens  et  a medicis  raro  observatum. 

II.  Stadium  blennorrlioicum  (Phlegmatorrhoea). 

Progrediente  conjunctivae  corporis  papillaris  evolutione, 
copiosior  manat  mucus  et  peculiaris  morbi  processus  vera 
manifestatur  oculi  blennorrhoea.  Mucus  aquosior  et  albo- 
flavus,  ab  initio  hujus  stadii  e palpebrarum  rima  effluens 
cito  magis  condensatur  et  copia  augetur,  paulo  post  fit 
viride- flavus,  quo  perfectam  muci  gonorrhoici  ex  urethra 


D 


effluentis  praesentat  similitudinem-  Cujus  peculiaris  indole 
sua  mutati  muci  mira  saepe  copia  ex  palpebrarum  rima  fluen- 
tibus delabitur  rivis,  corrodenteque  sua  proprietate  haud 
raro  genarum  corrodit  superficiem,  nonnunquam  parvulas 
efficit  pustulas,  in  viride -flavas  crustas  transeuntes.  Palpe- 
brae pedetentiin  ita  intumescunt,  ut  quarum  imprimis  superior 
interdum  veluti  hemisphaera  opaco -rubra,  laevis  et  nitida 
supra  oculum  dependens  appareat.  1 

Tensio  oculi  dolens  magnum  vehementiae  gradum  as- 
cendit, dolores  in  ipso  oculo  et  in  oculi  regione  saevientes 
valde  augentur,  unacum  tensivi,  pungentes,  scindentes, 
denique  aegro  paene  intolerabiles  evadunt.  Deliria  eos 
haud  raro  sequuntur,  praeterea  febris  vehemens  et  agrypnia 
adsunt. 

Majori  num  in  circuitu  conjunctiva  rubet,  vasa  sanguine 
nimis  turgentia  recta  usque  ad  corneae  marginem  se  exten- 
dunt; conjunctiva  bulbi  magnopere  tumens  corneam  cingit 
quasi  aggere  (wallartig).  Qui  agger  seu  torus,  coloris  la- 
tericii, corneam  veluti  in  fovea  jacentem  non  solum  in  toto 
circuitu  constringit,  sed  etiam  variis  in  locis  praecipue  mar- 
gine superiori  super  eam  ita  se  expandit,  ut  parvulam  iridis 
partem  crebrius  vix  possimus  intueri.  Conjunctiva  ita  tu- 
mida, opaco -rubra,  paene  bullaeformis  inter  utramque  pal- 
pebram se  protrudit,  quarum  una  aut  altera  ad  externum 
convertitur. 

Quae  phaenomena  paulo  post  conjunctivae  corneae  se- 
quitur inflammatio.  Cornea  ab  initio,  veluti  pulvere  inspersa, 
nebulosa  et  ita  turbida  observatori  apparet,  ut  pupillam  et 
lndem  intueri  vix  possit.  Quibus  objectis  plus  minusve  ipse 

1 Hic  tumor  nonnunquam  oedematosus  existit,  quo  cutis  et  tela  cellulosa 
minus,  quam  in  statu  natui  ali,  rubent.  In  aliis  autem  casibus  tumor  durior 
et  cutis,  praeprimis  ea  palpebrae  superioris  vivide  rubra  perficiuntur.  Qui 
partium  status  majorem  inflammationis  activitatem,  gravius  oculo  periculum 
minantem,  ostendit.  (^Lawre.nce.') 

laeditur  visus  5 et  circuitu  et  intensitate  haec  mox  increscit 
obscuratio,  quae  sensim  fit  saturatior  et  aequabilior,  pede- 
tentim  tota  corneae  substantia  laxatur,  laminae  primo  in 
corneae  margine  imbricatim  se  accumulant,  seu  libri  cre- 
berrime perlecti  foliorum  adspectum  praebent  (fieer),  mucus 
puri  similis  aperte  emanat  his  laminis.  Quo  rerum  statu 
omnis  amittitur  corneae  pelluciditas , in  ejusdem  loco  nil 
aliud  tandem,  quam  massa  flavo -alba  remanet.  Cornea 
plane  turbida  facta  seu  pelluciditate  ejus  omni  ademta,  iridem 
etiam  et  internas  oculi  membranas  infausta  nonmmquam  petit  in- 
flammatio, quae  bulbo  ipsi  interno  diras  infert  vastationes.  Quod 
et  vehementissimi,  scindentes  et  terebrantes  dolores,  qui  in  oculo 
profunde,  et  in  orbita  ita  sentiuntur,  ut  in  hoc  misero  statu 
demum  omnem  aegri  quietem,  somnum  ac  ciborum  appeten- 
tiam fugent,  diligenti  naturae  observatori  verisimiliter  pro- 
bare videntur.  Inflammationem,  quae  in  ophthalmoblennor- 
rlioea  gonorrhoica  vigeat,  ad  iridem  et  internas  oculi  tunicas 
propagari,  Benedici  1 plane  negat,  confirmans,  iritidis 
symptomata  omnia  deesse,  praeterea  se  in  omni  casu,  quo, 
decrescente  morbo,  cornea  pellucida  fieri  coeperit,  pupillam 
progressis  exsudationibus  nunquam  deformatam  vidisse.  In- 
terea Lawrence  multis  in  casibus  magnas  iridis  coloris  mu- 
tationes, lymphae  exsudationes  in  ejus  margine  natas  et 
adhaesiones  orientes  vidit  5 quae  observationes  hinc  inde 
satis  demonstrant,  iridem  quoque  corripi  posse  propaganda 
inflammatione. 

Similitudo  etiam , quae  huic  morbo  cum  aliis  ophthalmo- 
blennorrhoeis  est,  imprimisque  cum  Ophthalmia  aegyptiaca, 
in  <pia  Meyer  Bonnae  2 et  iridis  et  chorioideae  praegressam 
inflammationem  sectionibus,  diligente  studio  institutis,  accurate 

1 Hanclbucli  der  prakt.  Augenheilkunde.  B.  II.  p.  208. 

2 Journal  der  Chirurgie  u.  Augenheilkunde  von  C.  F.  v.  Graefe  und 
Ph.  r.  Walther.  B.  II.  St.  1.  p.  100. 

demonstrabat,  inflammationis,  quae  in  Ophthalmia gonorrhoica 
viget,  in  iridein  et  chorioideam  propagationem  valde  pro- 
babilem reddit.  Hujuscemodi  observationes  posteriores, 
quales  instituit  Lawrence , et  multo  magis  oculorum,  qui 
ophthalmoblennorrhoea  gonorrhoica  affecti  erant,  sectiones 
subtiles,  quae  adhucdum,  quantum  de  hac  re  mihi  notum 
est,  omnino  desunt,  hujus  morbi  processum  potissimum 
certiorem  reddere  valebunt. 

III.  Stadium  suppurationis  (Pyor rhoea). 

Conjunctivae  secretum,  quae  membrana  stadio  hoc  in 
maximo  ejus  ambitu  immutata  perspicitur,  tenacius  ac  den- 
sius fit,  corrodens  ejus  virtus  increscit,  et  tandem  sensim 
plane  virescit.  Palpebrae  superioris  tumor  mirum  in  modum 
ita  grandescit,  ut  supra  palpebrae  inferioris  marginem  pen- 
dentem videamus  globum  carnosum,  qui  omnino  impedit 
bulbi  adspectum.  Mucus  purulentus  pone  hunc  globum  ac- 
cumulatus palpebrae  extensionem  adhuc  augere  solet.  Do- 
loris et  photophobiae  maximus  gradus  apparet.  Quod  morbi 
momentum  in  casibus  valde  infelicibus  totalis  corneae 
suppuratio  insequitur  5 purulentus  inter  corneae  laminas 
jam  vigens  processus  omnem  hujus  membranae  telam  cito 
penetrat  et  cornea  in  flavam  hemisphaeram,  in  sic  dictum 
vorticem  purulentum  commutatur.  1 Tandem  strepitu  aegrum 
conquassante  rumpitur  oculus,  lens  atque  humoris  aquei  pars 
interdum  tanta  vi  ejiciuntur,  ut  lens  saepe  plures  passus  ab 
oculo  dissiliat,  quem  effectum  simultanea  oculi  musculorum 

Massa  vero  effusa  non  fluida  est , accumulatur  non  in  concavitate, 
sed  pus  densum  et  glabrum,  quod  in  corneae  tela  deposita  jacet,  et 
abstergi  non  potest,  aperte  repraesentat.  — Richter  (Anfangsgrunde  der 
Wundarzneik.  Wien  1790.  B.  III.  p.  68.  §.  57.)  affirmat,  materiem  go- 
uoirhoicam  nonnunquam  in  oculi  camera  anteriori  in  conspectum  venire,  (?) 
([uo  in  casu  corneam,  ut  in  bypopio,  aperire  et  materiem  gonorrhoicam 
evacuare  jubet.  1.  c.‘  p.  69.  (!) 

vehemens  convulsio  profecto  adjuvat.  Phthisis  bulbi  hoc 
momento  revera  incipiens  mox  evadit  perfecta.1 

In  aliis  casibus,  minus  malignis  solmn  parva  corneae  ulcera 
partiatim  dispersa  oriuntur,  fpiae  ct  forma  peculiari  et  indole 
adspectum  proprium  ostendunt.  Quae  ulcera,  ad  corneae 
marginis  directionem  flexa,  in  illo  corneae  marginis  loco, 
cui  tumens  scleroticae  conjunctiva  imprimere  poterat,  seu 
quo  puri  simile  secretum  diutius  stagnabat,  plerumque  pro- 
priam suam  habent  sedem.  Quorum  saepe  duo,  tria,  imo 
quatuor  adsunt,  quae  crebrius  ab  initio  videri  non  possimt, 
quod  corneae  margo,  in  qua  sedent,  tumente  scleroticae 
conjunctiva  tegitur,  et  eo  demum  adspici  possunt,  cum  con- 
junctivae intumescentia  descrescere  coepit.  Formant  deinde 
in  corneae  margine  sulcum  profundum,  qui  raro  minus, 
quam  Vs , saepe  % vel  2A  circuitus  partem , imo  vero  non- 
nunquam  totum  corneae  ambitum  complectitur.  In  hujus 
sulci  ulcerantis  lateribus  corneae  laminas,  veluti  libri,  saepis- 
sime perlecti,  folia,  crebrius  distincte  adspicere  valemus. 
Plerumque  haec  corneae  ulcera  flexa,  inaequales  et  as- 
peras ostendunt  margines,  ac  interdum  adeo  profunde 
penetrant,  ut  sola  humoris  aquei  membrana  integra  ma- 
neat. Membrana  humoris  aquei,  corneae  laminarum  ulce- 
ratione denudata,  humore  aqueo  se  accumulante,  cum  iride 
protruditur,  et  hoc  modo  in  antica  oculi  parte  fusca  oritur 
prominentia,  quae  ostendit  formam  striatam,  quam  iridis 
fibrae,  quas  hic  tenuis,  laevis,  plus  minusve  pellucida 
tegit  cuticula,  certe  efficiunt.  Procedente  ulceratione  de- 
nique tunica  quoque  humoris  aquei  aut  perforatur  aut 
deletur,  iridis  pars  per  foramen  hinc  inde  ortum  pene- 
trat, quomodo  aut  minor  aut  major  nascitur  prolapsus 

1 Quodsi  in  casu  totalis  suppurationis  rhexin  seu  rhegma  bulbi  prae- 
caveri liceat,  attamen  plerumque  leucomata  corneae  centralia,  seu  totius 
corneae  obscuratio,  quibus  plane  tolli  potest  videndi  facultas , quo  lri»te> 
necessariae  remanent  sequelae. 

iridis , qui  cicatrice  obducenda  cum  corneae  ulcere  coales- 
cens permanentem  hujus  loci  obscurationem  relinquit.  8i 
major  iridis  pars  aut  per  unum  aut  per  plura  corneae  fora- 
mina prolabitur,  tum  minus  majusve  nascitur  staphyloma 
racemosum , cujus  in  ambitu  albescens  corneae  obscuratio, 
quae  raro  unquam  plane  evanescit,  apparet. 

Quum  raaximaprocessus  morbosi  malignitas  in  omni  corneae 
structura  viget,  tum  ejus  destructiones  et  generaliores  et  pro- 
fundiores evadunt,  quod  aut  totus  corneae  ambitus  et  omnis 
ejus  substantia,  aut  singulae  solum  partes,  excepta  humoris  aquei 
membrana,  a mortifero  sphacelo  corripiuntur  atque  delentur. 
Cornea  redditur  turbida  et  nebulosa,  ejusque  pelluciditas  et 
splendor  paene  exstincti  sunt,  denique  in  luridam,  llavo- 
fuscain,  luci  imperviam  massam  convertitur.  Ab  initio  haec 
membrana  corio  madido  similis  est,  a partibus  vivis  mox 
dispellitur,  dein  massa  soluta  ac  mollis  apparet.  Qua  cor- 
neae separatione  cum  et  humoris  aquei  camerae  et  Iens 
crystallina  denudantur,  aeger  nonnunquam  facultatem  vi- 
dendi pro  tempore  accipit.  Quod  videndi  tempus  brevis- 
simum est , quum  effluentibus  oculi  humoribus  tunicae  vacuae 
simulque  collabuntur,  bulbus  in  perpetuum  corrugatus  orbita 
insidet,  et  nunquam  redibit  videndi  potentia.  Interdum  hu- 
mores oculi  quoque  in  oculi  bulbo  remansisse  Laicrence  1 
observabat.  In  hujuscemodi  casu  tumens  scleroticae  conjunc- 
tiva ab  corneae  delapsae  vacui  spatii  ambitu  ad  ejus  cen- 
trum se  contrahens  omne  hoc  spatium  implet;  oculus  dein 
nil  nisi  rubram  massam  carnosam  praesentat,  in  qua  ne 
prior  quidem  corneae  situs  distingui  potest.  Corneae  sub- 
stantia saepissime  non  omnis  dirimitur  et  anterior  oculi  ca- 
mera omnino  non  apparet  denudata,  lingula  ejus  pars 
sphacelosa  sola  separatur,  dein  ulcerans  superficies  bullosi 

1 On  the  venereal  Diseases  of  the  Eye.  London  1830.  8.  p.  69  et 
p.  79.  Cas.  IV  et  VII. 


9 


10 


tuberis  instar  se  expandens  remanet.  Tuber  illud  humoris 
aquei  membrana  et  eidem  iride  adhaerente  constat.  Bulla 
ista  tuberosa  decrescente  inflammatione  minuitur,  et  regu- 
laris corneae  forma  denuo  in  apertum  venit  ; iris  autem  con- 
tinue adhaerens  tenui,  solum  partiatim  luci  pervia  tunicula, 
tegitur,  dum  in  proxima  adhaesionis  regione  locus  inulto 
opacior  observatur.  Quodsi  major,  ut  dimidia  aut  tertia 
corneae  pars  deleta  est,  in  antica  oculi  haemisphaera  tumor 
permanens,  externe  e' luci  impervia  corneae  parte  simulque 
interne  iride  adhaerente  constans , nonnunquam  observatorum 
oculis  perspicitur.  Qui  tumor  est  status  morbosus,  quem 
ophthalmo  - pathologi  staphyloma  corneae  partiale  nominant. 
Quod  interdum  minori  tantum  gradu  imminuit  videndi 
potentiam.1  Quae  vero,  cum  in  tota  corneae  substantia  ob- 
venit deformatio,  morbus  vocatur  Staphyloma  corneae  to- 
tale, quod  plane  omnem  aufert  visura.  Prolapsum  iridis, 
existente  staphylomate  partiali,  aut  prolapsum  per  parva, 
ulceratione  nata,  corneae  foramina  factum,  aut  iridem  leu- 
comatodi  corneae  parti  adhaerentem,  consequi  possunt  pu- 
pillae contractio  aut  obliteratio.  Ophthalmia  gonorrhoica, 
ut  supra  memoravi , profundiores  oculi  texturas  quoque,  prae- 
cipue tunicas  ejus  internas,  veluti  iridem  et  chorioideam 
arripere  earumque  progignere  potest  desorganisationes,  e 
quibus  enumerantur:  iridis  cum  interna  corneae  superficie 
adhaesio  (Synechia  anterior ),  quae  non  ut  plurimis  in  ca- 
sibus accidere  solet,  ex  ulcere  corneae  perforante  originem 
habet,  sed  a primaria  iridis  inflammatione  excitatur;  deinde 
pupillae  coarctatio  aut  obliteratio,  e lympha  iridis  margine 
exsudante  orta ; antici  parietis  capsularis  obscuratio ; 2 non- 

1 „1  have  seen  it  occur“,  dicit  Lawrence  p.  20,  „in  botli  eyes  of 
the  smne  individual,  vvith  but  little  injury  to  sight,  as  the  protrusion  of 
the  iris  hardly  interfered  vvith  the  pupil.“ 

! Bis  autem  vidi  a sanata  Ophthalmia  gonorrhoica  remansisse  u/mcitatem  len- 
tis crystallinae  (?)  J.  J.  Plenk,  Doctrina  de  morbis  venereis.  Viennae  1779.  p.89. 

nullarum  capsulae  anterioris  partium  cum  margine  pupillari 
adhaesio  ( Synechia  posterior denique  lymphae  exsudationes, 
ex  interna  chorioideae  superficie  nascentes.  1 

Hunc,  finem  tristissimum  capiens,  decursum  facit  Ophthalmia 
gonorrhoica. — Sin  contra  jam  in  prima  morbi  periodo  remedia 
apta  et  dosi  et  ratione  recta  adhibentur,  tum  ipso  incipiente  tertio 
quoque  stadio  interdum  oculi  conservatio  ac  perfecta  visus  resti- 
tutio adhucdum  sperandae  sunt.  Dolores  in  oculo  ipso  in  ejusque 
vicinitate  saevientes  in  dies  magis  inagisque  quiescere  incipiunt, 
profusa  muci  secretio  paulatim  minuitur,  mucus  viride-flavus 
sensim  albescit,  simulque  liquidior  et,  ut  videtur,  nascitur 
multo  mitior.  Magna  ista  palpebrae  superioris  intumescentia 
adeo  decrescit,  ut  jamjarn  iterum  exsurgat  ejus  movendae 
potestas.  Conjunctivae  scleroticae  tumor  a corneae  ambitu 
ab  ejusque  margine  paulatim  se  eo  amovet,  quo  iste  torus, 
corneam  cingens,  plane  evanescit.  Densus  conjunctivae 
bulbi  rubor  pedet entim  defluere  videtur,  tunica  sclerotica  e 
singulis  partibus  minutiin  albescens  translucet,  clare  iterum 
cernuntur  singuli  vasorum  fasciculi , quorum  teneriores  recta 
ad  corneae  marginem  exeuntes  conjunctivam  intrant,  cras- 
siores contra  arcuatim  se  extendentes  tunicam  scleroticam 
ineunt.  Interea  conjunctivae  abnormis  vasorum  copia  multo 
demuin  post  tempore  plane  aufertur,  sensim  sensimque  et 
prior  perfecte  albus  reducitur  scleroticae  color.  Conjunctivae 
palpebralis  laxatio  villosa  longo  post  remanere  solet.  Palpe- 

„1  am  desirous  to  explain  that  the  tendency  to  the  secretion  of  pus 
on  the  part  of  the  inner  and  deep-seated  serous  textures  of  the  eye,  is 
\ ery  great  whenevcr  they  beconie  inflatned  during  the  process  of  gonor- 
rheal  Ophthalmia,  and  that  when  this  has  occurred  , when  the  affection 
has  procceded  to  this  extent,  the  serous  textures  which  secreted  the  pu- 
rulent  matter  become  absorbed,  so  that  the  small  tubercle  which  remain* 
is  not,  by  any  means  frequently,  found  to  conlain  the  choroid,  the  re- 
tina and  the  ciliary  processus;  dissection  proves  that  an  imperfcct  rem- 
nant  ol  the  iris  and  a raass  of  fibro-cellular  tissue  alone  retuains."  Vid. 
Middlemore,  a treatiseon  the  Diseases  of  theEye.  London  1835. Vol. l.p. 291. 

brarum  marginum  tumor  ac  rubor  diutissime  se  ostentant, 
nonnunquam  parvulae,  cristae  gallinaceae  fere  similes  pro- 
minentiae luxuriantes  eodem  loco  in  lucem  veniunt.  In 
extremo  plerumque  agmine  incedit  photophobia,  ipsis  inflam- 
mationis symptomatibus  omnibus  sublatis,  sensilis  interdum 
lucem  justo  aegrius  fert  oculus. 

Regrediente,  quam  induxit  inflammatio,  metamorphosi,  febris 
sensim  sensimque  non  solum  cessat,  sed  omnino  cedit,  inter- 
rupti aut  sublati  somni  sana  quies  nocturna  occupat  locum, 
convalescentia  in  dies  magis  revivescente  vires  etiam,  vigente 
morbo  amissae,  nunc  redeuntes  laetam  confirmant  sanitatem. 

Ulcera  ipsa  quoque  corneae  nata  incipiunt  consanescere, 
et  ab  iis  perdita  substantia  sensim  sensimque  restituitur.  Cujus 
restitutionis  processus  initium  ex  eo  elucet,  quod  excavationis 
superficies  colorem  trahit  glaucum  candicantem,  et  pedetentiin 
impletur  molli  7 semipellucida  ac  gelatinosa  substantia.  Quo- 
modo dein  laevis  fit  corneae  superficies , simulque  regularem 
priorem  convexam  recipit  formam,  quo  fit,  ut  in  locis  cor- 
neae antea  exulceratis  vix  parvula  remaneat  obscuratio. 
Regeneratio  autem  ipsa  adeo  tarde  procedit,  ut  per  plures 
saepe  dies  paene  eadem  esse  videatur  et  ulceris  forma  et 
extensio.  In  obducendis  cicatricibus  eadem,  quae  in  aliis 
ulceribus  sanandis  obvenit,  perspicitur  contractio.  Qua  de 
causa  cicatrices  opacae  multo  minores,  quam  corneae  ulcera 
priora,  apparent  oculo  indaganti.  Quae  ulceratio,  cum  in 
solo  corneae  ambitu  plerumque  viget,  majoribus  sanatis  ul- 
ceribus, tantum  accuratiori  intuitu  detegendum  cicatricis  vesti- 
gium relinquit.  Quodsi  ulcera  etiam  super  pupillae  marginem 
ipsam  se  extendunt,  progrediente  sanatione  ita  contrahuntur 
cicatrices,  ut  radiorum  lucis  per  pupillam  aditus,  et  eadem  ratione 
visus  ipse  omnino  non  impediatur.  Margo  pupillaris  interdum 
cura  interna  corneae  superficie  partiatim  coalescit,  id  est,  syne- 

chiaanterior  remanet, quae  vero  videndi  facultatem  non  imminuit. 

Ab  Ophthalmia  syphilitica , quam  nonnulli  Ophthalmiae 
gonorrhoicae  parem  putabant,  natura,  symptomatibus  pro- 
priis et  ipsa  sede  differt.  Ophthalmia  syphilitica  est  quoad 
indolem  iridis  inflammatio  e praegressa  aut  adhuc  existente 
lue  venerea  omni  tempore  orta,  plerumque  igitur  morbus 
syphiliticus  secundarius,  qui  in  summo  culmine  ipso  nunquam 
commutetur  in  blennorrhoeam.  Ophthalmia  gonorrhoica  autem 
est  conjunctivae  inflammatio  ac  blennorrhoea  primaria,  quae 
raro  et  in  casibus  solum  maxime  malignis  in  iridem  se  ex- 
tendit. 

A blennorrhoea  oculi  simplice  Ophthalmia  gonorrhoica 
summatim  conditionibus  ipsam  comitantibus,  praegressa  nempe 
gonorrhoea  virulenta  aut  adhuc  durante,  diversa  est,  prae- 
terea symptomatum  vehementia  et  decursu  acutissimo,  ocu- 
lum ita  afficiente  et  delente,  ut  saepius  paucis  post  diebus 
nullo  modo  possit  conservari.  Alia  differentia  est  peculiaris 
muci  secreti  qualitas,  imprimis  quoad  colorem  muco  gonor- 
rhoico  simillima.  In  nulla  alia  oculi  blennorrhoearum  specie 
tempore  tam  brevi  et  tantae  quantitatis  muci  secretio  in 
apertum  venit,  in  nulla  alia  muci  secreti  ita  peculiaris  est 
proprietas  atque  color.  Ab  Ophthalmia  gonorrhoica  eodem 
tempore  plerumque  solus  unus  corripitur  oculus,  dum  in 
aliis  blennorrhoeis  creberrime  uterque  oculus  simul  afficitur. 
Velch1  ad  hanc  observationem  confirmandam  dicit,  e mille 
casibus  blennorrhoeae  simplicis  vix  unum  inveniri  posse,  in 
quo  solus  unus  afficiatur  oculus.  Quodsi  Ophthalmiae  gonor- 
rhoicae  processus  morbosus  multis  in  casibus  non  in  solo 
uno  saevit  oculo,  attamen  paene  nunquam  uterque  oculus 
simul  arripitur  morbo,  quod  in  blennorrhoeis  oculi  aliis 

1 A treatise  on  the  Diseases  of  the  Eye.  London  1820.  8.  p.  195. 

plerumque  accidit,  sed  primo  tantum  oculorum  unus,  et, 
quod  mirum,  dexter  processu  gonorrhoico  implicatur,  et  paulo 
post  demum  etiam  alteri  eadem  fit  sors. 

Ab  Ophthalmia  aegyptiaca  blennorrhoea  oculi  gonor- 
rhoica  praecipue  se  differt  peculiari  momento  causali.  Prae- 
terea Ophthalmiae  aegyptiacae  stadium  primum  plurimis  in 
casibus  longius  est,  quam  id  Ophthalmiae  gonorrhoicae,  quod 
morbi  processus  in  bulbi  conjunctivam  tardius  transit.  Mucus, 
in  Ophthalmia  gonorrhoica  secretus,  citius  densior,  tenacior 
fit,  nec  non  in  tertio  morbi  stadio  flavo -viridior.  Ceterum 
utriusque  morbi  phaenomena  per  hoc  ultimum  stadium  fere 
aequalia  se  habent.  Interea  inflammationem  ex  Ophthalmia 
aegyptiaca  multo  frequentius,  quam  ex  Ophthalmia  gonor- 
rhoica in  profundiores  oculi  membranas,  apprime  in  iridem 
et  chorioideam  se  extendere,  diligentes  sectionum  accuratarum 
relationes,  quas  et  May  er  Bonnae  1 et  Ammon  Dresdae2  re- 
ferant, sat  clare  demonstrant.  Nonnunquam,  sicuti  Omodeus s 
observavit,  Ophthalmia  aegyptiaca,  qua  propria  varietas  in 
apertum  venit,  symptomata  nempe  vehementis  iritidis  prae 
se  ferens,  et  oculum  ab  interno  ad  externum  destruere  vi- 
detur, dum  Ophthalmiae  gonorrhoicae  processus  deleterius 
magis  ab  externo  ad  internum  procedit. 

Ophthalmiae  aegyptiacae  peculiaris  quoque  est  granosae 
substantiae  productio,  morbus  consequutivus , qui,  in  mem- 
brana conjunctiva,  maximeque  in  conjunctiva  palpebrae  in- 
ferioris obveniens,  ad  recidendam  inflammationem  valde 
inclinat,  et  longum  per  tempus  saepe  nequit  ammoveri. 

Blennorrhoea  oculi  catarrhalis  ab  Ophthalmia  gonor- 
rhoica potissimum  eo  differt,  quod  demum  lege  tere  constante 

1 loc.  cit.  p.  100. 

* Heckerx  literar.  Annalen  der  gesanunten Heilkunde.  Wagner  uber 
tlie  Krankheiten  der  Chorioidea,  iin  Archiv  fur  medizin.  Erfahrungen  von 
Uorn,  Nasse,  llenke  u.  Wagner.  1821. 

3 Cenni  sull’  ottalmia  contagiosa  d’Egitto.  Milano  1816.  p.  114. 

e simplici  conjunctivitide  catarrhali  oritur  et  maxima  ex 
parte  in  sola  palpebrarum  conjunctiva  sedem  habet  5 adhoc 
magis  albescit  mucus  secretus,  colorem  flavo  - viridem,  Ophthal- 
miae gonorrhoicae  proprium,  non  ostendit.  Qualitas  con- 
tagiosa plurimis  in  casibus,  praesertim  ab  initio,  rauco 
omnino  deest,  qui  in  pertinacibus  tantum , diutissime  perdur- 
antibus ac  non  minus  neglectis  casibus,  prout  in  aliis  blen- 
norrhoeis  sub  hisce  conditionibus  accidat,  tandem  naturam 
contagiosam  quoque  potest  accipere.  Quae  a conjunctivitidis 
catarrhalis  initio  proprio  modo  se  manifestantes  exacerba- 
tiones et  remissiones  minori  etiam  in  Ophthalmiae  gonor- 
rhoicae  gradu,  in  blepharophthalmia  gonorrhoica,  quae  a 
blennorrhoea  oculi  catarrhali  difficillime  distinguitur,  in  ob- 
servatoris conspectum  non  veniant.  Dolores  multo  mitiores, 
quam  in  Ophthalmia  gonorrhoica  percipiuntur.  Quodsi  etiam, 
blennorrhoea  oculi  catarrhali  vigente,  nascuntur  ulcera,  at- 
tamen nunquam  eadem,  ut  in  Ophthalmia  gonorrhoica,  ra- 
tione oriuntur.  Producantur  nempe  in  locis  conjunctivae 
bulbi  maxime  inflammatis  aut  e vesiculis  flavo -albescentibus 
aut  ex  ipsis  pustulis  5 adhuc  in  utroque  oculi  angulo  facil- 
lime progignuntur  erosiones  et  ulcera.  — • Blennorrhoeae 
quoque  scrophidosae  ulcerum  ortus  eorumque  proprietas 
multo  aliter,  quam  in  Ophthalmia  gonorrhoica,  se  habent. 
Quae  ulcera  nempe  ex  sic  dictis  phlyctaenis,  plerumque  in 
corneae  et  scleroticae  margine  apparentibus,  faciem  larda- 
ceam  ostendentibus,  atque  nullo  tempore  e corneae  sphacelo, 
quomodo  Ut  in  Ophthalmia  gonorrhoica,  originem  ducunt:; 
praeterea  iisdem  etiam  peculiaris  forma  et  proprietas  desunt. 
Ophthalmiae  gonorrhoicae  symptomata  multo  rapidiora  ac 
citius  delentia,  quam  ea  blennorrhoeae  oculi  catarrhalis  et 
scrophidosae,  decurrunt. 


16 


Aetiologia. 

Pauci  corporis  humani  et  forsitan  vix  ullus  oculi  animad- 
vertuntur morbi,  de  quorum  genesi  medicorum  sententiae 
ita  variant,  prouti  in  dijudicanda  Ophthalmiae  gonorrhoicae 
generatione  liat.  Opiniones  in  hujus  morbi  aetiologia  ex- 
positae semper  valde  diversae  erant,  quarum  causa  prima 
certe  in  eo  posita  est,  quod  medicorum  solum  paucis  hanc 
raro  obvenientem  ophthahniam  in  omnibus  diversis  conditi- 
onibus observandi  occasio  erat.  Etiam  a priori  quidem  non 
valde  probabile  est,  ophthalmiam  gonorrhoicam  una  et  eadem 
exoriri  ratione.  Praeterea  experientia  quoque  evidenter  de- 
monstrat, ophthalmiam  gonorrhoicam  profecto  varium  geneseos 
ortum  habere.  Tria  adhuc  ejus  momenta  causalia  diversa  sat 
probata  sunt,  quorum  et  priori  et  hoc  ipso  tempore  unumquodque 
omnium  casuum  unica  causa  putabatur.  Quae  momenta  sunt  : 

I.  Infectio  topica, 

II.  Metastasis, 

III.  Mutuus  inter  membranam  urethrae  mucosam  et  oculi 
conjunctivam  consensus. 


I.  Oculorum  infectio  a muco  gonorrhoico 

producta. 

Quam  Ophthalmiae  gonorrhoicae  oriendae  rationem  plures 
medici  non  solum  dubitarunt,  sed  etiam  omnino  negaverunt. 
Multiplices  autem  observationes  et  experientiae  argumenta 
sufficientia  praebuere  praecipue  duas  inficiendi  rationes, 
quae  sunt: 

1)  Materies  gonorrhoica  ad  ipsius  gonorrhoea  virulenta 
laborantis  oculum  applicata,  ophthalmiam  gonorrhoicam  pro- 
gignere potest. 

2.  Mucus  gonorrhoicus , ab  alio  individuo  sumtus  s(mi 
ex  urethra  blennorrhoea  virulenta  adfecta,  seu  ex  oculo 
Ophthalmia  gonorrhoica  laborantis,  in  alterius  oculum  ap- 
plicatus, ophthalmiam  gonorrhoicam  producere  valet. 

Experientia  quidem  docet,  contagium  in  uno  eodemque 
aegro  morbum  novum  non  producere,  dum  alios  denuo 
afficere  valere.  Quare  liceat  per  analogiam  argumentari, 
materiem  gonorrhoicam  contagiosam  ad  ipsius  gonorrhoea 
virulenta  laborantis  oculum  applicatam , ophthalmiam  gonor- 
rhoicam non  procreare.  Quod  argumentum  experimenta 
nonnulla,  quae  Velch  1 instituit,  affirmare  videntur.  Mucus 
ex  oculo  ophthalmia  blennorrhoica  laborantis  sumtus  in  ipsius 
urethram  applicatus  morbum  nullum  incitavit,  idem  mucus 
vero  in  alius  urethram  inductus  gonorrhoeam  virulentam 
provocavit.  Quod  Velch  ex  hoc  experimento  concludit, 
materiem  gonorrhoicam  ex  urethra  in  ejusdem  individui 
oculo  ophthalmiam  non  causare,  probabile  quidem  videtur, 
sed,  ut  Lawreiice2  optime  adnotat  (1.  c.  p.  :tOj,  omnino  non 
est  necessarium^  Quamquam  purulenta  oculi  secretio  urethram 
non  inficit,  tamen  ex  hoc  non  licet  concludere,  oculum  a 
materie  gonorrhoica  ex  urethra  non  affici.  Velch  serius 
observat 3,  assistentem  clinicum,  nomine  Smilh^  cum  materie 
gonorrhoica,  e propria  urethra  sumta  utriusque  oculi  con- 
junctivam tetigisse  eamque  nihilo  secius  ab  ophthalmia 
gonorrhoica  integram  mansisse.  Quae  observatio  conclu- 
sionem priorem  magis  probabilem  reddere  videtur,  tametsi 
singula  et  sola  omnino  non  sufficiens  probandi  fundamentum 
in  se  continet.  Contra  plures  alii  observatores  multiplici 

1 Loc.  cit.  p.  242. 

2 »These  morbific  influences,“  dicit  Lawrence  p.  30,  ,,are  not  in  ali 
instances  reciprocal:  inflammation  of  the  urethra  often  causes  inflammatio» 
of  the  lesticle,  but  the  latter  seldom  or  never  produces  the  first.“ 

3 loc.  cit.  p.  243. 

experientia  ducti  ac  edocti  sufficienter  demonstrant,  a ma- 
terie gonorrhoica  in  ejusdem  individui  oculum  applicanda 
ophthalmiam  gonorrhoicam  esse  provocatam.  Astrue  Fool  *, 
Wardrop  * j Lawrence  i 2 3 *J>  Macilwain 5 et  Mackenzie  6 hujus- 
modi casuum  exempla  observarunt,  quae  hanc  infectionis 
rationem  sufficienter  probant.  V an  Swieten,  Chandler ■, 
Hecker,  Swediaur Girlanner  , Richter,  Frilze , Rei % 
Muellerj,  Reer,  Hcarpa,  Wallher  , Renedicl , Vering  , Du- 
puglren,  Rosas  j Jiingken  atque  Ronorden  et  propriis  et 
aliorum  observationibus  ducti  hunc  Ophthalmiae  gonorrhoicae 
nascendae  modum  quoque  affirmant.  — Duae  vero  adesse 
videntur  causae,  quibus  fit,  ut  Ophthalmia  gonorrhoica, 
tametsi  aegri  gonorrhoea  virulenta  laborantes  immunditiae 
humili  adsueti  huic  infectioni  locali  maxime  expositi  sunt, 
comparate  rarissime  hoc  modo  exoriatur.  1)  Cuique,  pro- 
priam conjunctivam  digitis  tangere,  difficile  est,  quod  pal- 
pebrae digitos  intrantes  avertunt.  2)  Oculorum  innata  aut 
acquisita  irritabilitas  atque  debilitas  Ophthalmiae  gonorrhoicae 
ortum  praeprimis  adjuvare  videntur.  Qui  oculorum  status 
est  dispositio  morbosa,  quae  infectionem  gonorrhoicam  fa- 
ciliorem reddit.  Qua  dispositione  vero  absente  aut  minori 
2-radu  existente,  infectio  rarior  ac  difficilior  evadit. 

Nunc  ad  alteram  infectionis  rationem  venimus.  Obser- 
vationibus variis,  a medicis  magnae  auctoritatis  institutis, 
sat  comprobatum  est,  materiem  gonorrhoicam  ex  urethra 
secretam,  alius  individui  oculum  contagiose  imbuere  valere. 
Lawrence , qui  hunc  infectionis  modum  nunquam  observasse 

1 De  morbis  venereis.  Parisiis.  Edit,  secunda.  Totn.  I.  p.  295. 

2 A treatise  on  lues  venerea.  London  1820.  p.  98. 

3 conf.  Lawrence  I.  c.  p.  31. 

■'  op.  cit.  p.  70.  Cas.  IV,  et  Cas.  VIII. 

5 conf.  Lawrence  I.  c.  p.  101.  cas.  XIV. 

6 A practical  treatise  on  the  diseases  of  the  eye.  London  1832. 

declarat,  duos  sequentes  casus,  a Wariiropio  observatos 
enarrat  \ Matrona  cum  panno  linteo,  quo  ejus  filius, 
gonorrhoea  laborans  paulo  antea  usus  est,  vultuin  suum 
lavit,  ex  quo  ophthalmoblennorrhoea  gonorrhoica,  quae  per 
dies  paucos  oculorum  unum  delevit,  mox  intravit.  Altero 
in  casu  femina,  quae  pannos  linteos  materie  gonorrhoica 
contuminatos  lavabat,  paucis  horis  post  ab  Ophthalmia  go- 
norrhoica correpta  est.  Delpech  2 casum  sequentem  me- 
morat: Virgo  adolescens  et  sana  cum  spongia,  lavando 
serviente,  aqua  Goulardi  tincta,  quam  juvenis,  gonorrhoea 
laborans  prius  in  usum  vocaverat,  oculos  lavit.  Mox  deinde 
secuta  est  Ophthalmia  vehemens,  quae,  oculo  uno  perdito, 
velociter  finem  cepit.  Bacol 3 per  tres  casus  clarissime  de- 
monstravit, ophthalmiam  gonorrhoicam  materie  gonorrhoica, 
ab  alio  sumta,  proxime  inoculanda  exoriri.  — Mucum  etiam 
Ophthalmia  gonorrhoica  laborantium  oculis  defluentem,  in 
alterius  oculum  applicatum,  eandem  ophthalmiam  progignere 
posse,  observationibus  hinc  inde  memoratis  confirmatum 
habemus.  Allan  4 casum  sequentem  enumerat : Vir  quidam, 
qui  uno  tempore  cum  fratre  suo,  Ophthalmia  gonorrhoica 
laborante,  eodem  linteo  manuali  usus  erat,  tanta  veheinente 
Ophthalmia  affectus  est,  ut  oculorum  unus  plane  exstingue- 
retur. Mackemie  5 etiam  casum  similem  memorat.  Ado- 
lescens, septemdecim  annos  natus  gonorrhoea  laborans, 
Ophthalmia  gonorrhoica  correptus  est.  Paulo  post  frater 
ejus  demum  quatuordeciin  annos  natus,  qui  gonorrhoea  om- 
nino non  aegrotabat,  eadem  Ophthalmia  affectus  est.  Quae 

1 Lawrence , op.  cit.  p.  33. 

2 Chirurgie  clinique  de  Montpellier.  T.  I.  p.  318. 

3 Observations  on  Syphilis.  London  1821.  p.  132. 

4 System  of  pathologica]  and  operative  Surgery.  Edinbur^h  1819. 
Vol.  I.  p.  153 

5 Ioc.  cit. 

infectio  cum  lintei  manualis  ope,  aut  aliis  rebus,  a fratre 
tactis,  verisimiliter  inducta  est. 

Mucum  purulentum,  durante  Ophthalmia  gonorrhoica  e 
conjunctiva  secretum,  alius  individui  urethram  contagiose 
imbuere  posse,  ex  hujus  muci  inoculatione,  a Velch  ',  Doc- 
tore,  bono  successu  instituta,  sat  sufficienter  elucet.  Etiam 
Schoen  2 vidit,  mucum  ex  Ophthalmia  gonorrhoica  laborantis 
oculo  effluxum,  cereoli  ope  in  alius  hominis  sani  urethram 
inductum,  nonnullis  post  diebus,  modica  dysuria  apparente, 
effluvium  gonorrhoicum  progenuisse.  — Hunc  vero  mucum, 
Ophthalmia  gonorrhoica  laborantis  oculo  defluentem,  in  ipsius 
individui  urethram  inductum,  vi  contagiosa  pollere,  mul- 
tiplicatis experimentis  bene  peractis,  quibus  gonorrhoea 
suppressa  per  istius  applicationem  saepius  iterum  revocata 
est,  sat  confirmatur.  In  aegro,  Ophthalmia  gonorrhoica  la- 
borante, qui  accuratiori  curae  meae  deditus  erat,  per  mucum 
ex  ipsius  oculo  secretura  gonorrhoeam,  antea  penitus  de- 
pressam, bono  cum  successu  denuo  revocare  ipse  adspexi  5 
quod  et  alias  in  aegro  alio  observavi.  Quem  mucum,  du- 
rante Ophthalmia  gonorrhoica,  secretum  et  in  ejusdem  aegri 
oculo  integro  contagiosam  suam  indolem  manifestare,  huc- 
usque, quantum  mihi  notum  est,  proprio  experimento  non 
est  comprobatum,  ex  analogia  vero  magnam  rei  verae  si- 
militudinem habet.  — 31emoratione  dignum  est,  mucum,  Oph- 
thalmia recens  natorum  perdurante  secretum,  adulti  hominis 
oculo  applicatum  ophthalmoblennorrhoeam,  Ophthalmiae  go- 
norrhoicae  simillimam  provocare  pollere.  Quod  phaenomenon 
magnam  utriusque  Ophthalmiae  analogiam  aperte  ostendit. 
Fischer 1 *  3 tres  memorabiles  huc  pertinentes  casus  memoriae 

1 loc.  cit.  p.  242 

3 Nosologisch  - therapeut.  Darstellung  der  gonovrhoischen  Augcn- 
entzundung.  Hamburg  1834. 

1 Klinischer  Untcrrichl  in  der  Augenheilkunde.  Prag  1832.  p.  llosqq- 

prodit.  Homines,  qui  infantes,  Ophthalmia  neonatorum  la- 
borantes, curabant,  et  cum  muco  effluente  proprios  oculos 
imbuebant,  ab  ophthalmoblennorrhoea  vehemente,  Ophthal- 
miae «ronorrhoicae  simillima  affecti  sunt.  Lawrence  1 etiam 
casum  huc  pertinentem  memorat.  Practicus  clinicus  infantis. 
Ophthalmia  neonatorum  laborantis,  oculos  injectione  pur- 
gare studens,  oculum  dextrum  fluidi  retro  spargentis  pau- 
lulum intravit.  Vespera  tertia  aut  quarta  majori  gradu 
photophobia,  dolor  vehemens,  vigilia  apparuere,  paulo  post 
ophthalmia  purulenta  in  conspectum  venit,  quae,  tametsi 
statim  morbo  ingrediente  apta  ac  efficacissima  remedia 
in  usum  vocarentur,  corneam  plane  opacam  ejusque  cum 
palpebra  superiori  adhaesionem  relinquens  infelicem  finem 
cepit.  — 

Ophthaliniam  gonorrhoicam.  topice  inficiendo  excitatam  ple- 
rumque multo  mitiorem  esse,  quam  illam  per  metastasim  produc- 
tam. jam  P.  Frank,  Beer,  Scarpa,  Wall  Iter,  Benedici  et  alii 
observarunt.  Ophthalmia gonorrhoica,  infectione  orta,  inquit 
Walther  2,  est  morbus  parvi  momenti  $ conjunctivae  enim  pars 
minor  membranae  mucosae  structuram  habet,  quam  ut  infectio 
primaria  cum  materiae  gonorrhoicae  ope  veram  gonorrhoeam 
progignere  possit.  Experientia  contra  docet,  saepius,  multis 
in  casibus  eam  quoque  morbum  acutissimum  et  valde  delentem 
se  ostendisse,  quod  e casibus,  quos  Lawrence  memorat,  iin- 
primisque  e casu  quarto  3,  quo  uterque  oculus  exstinctus 
est,  dein  e casu  decimo  quarto4,  quo  oculorum  alter  de- 
structus est,  et  e casu  octavo,  quo  alterius  oculi  cornea 
sphacelosa  evasit , sat  sufficienter  liquet.  Wardrop 5, 
etiam  duos  ejusmodi  casus  infaustos  observavit.  Sic  et 

1 op.  citat,  p.  71.  Cas.  V. 

? AbhancU.  a.  d.  Gebiete  d.  pralu.  Medicini  Landshut  1810.  B.  1.  p.  454. 

3 loc.  cit.  p.  70. 

4 loc.  cit.  p.  101 

5 conf.  Lawrence , op.  citat,  p.  31.  ct  p.  33. 

h oot  floc.  cit.)  casum  enarrat,  quo  Ophthalmia  gonorrhoica 
acuta,  j>er  infectionem  acquisita,  corneae  obscuratione  et  visu 
plane  perdito,  finem  fecerit.  — Proinde  ab  Ophthalmia  gonor- 
rhoica  inficiendo  inducta,  non  semper  totum  oculorum  unus 
affectus  est,  sed  casus  plures  innotuerunt,  in  quibus  utri  usque 
oculi  paene  uno  tempore  major  minorve  inflammatio  gonor- 
rhoica  apparuit.  Astrue Wardrop , Dupuytren 1 et  Laicrence 
hujusmodi  casus  memorant. 

II.  Metastasis. 

Plures  medici,  inprimisque  St.  Yves  2,  Emdlelius 
Plenk  4,  Louvrier , W are,  Plisson  metastasim  unicam 
Ophthalmiae  gonorrhoicae  causam  arbitrabantur,  alii  vero, 
ut  Spangenberg  *,  Par  alta,  Wardrop e,  Travers 1,  Laicrence 
et  Middlemore  ortum  Ophthalmiae  gonorrhoicae  metastaticum 
partim  dubitarunt  aut  plane  negaverunt.  Rationes  vero,  quas 
enumerat  Laicrence  ad  confirmandam  suam  opinionem,  ut 
mihi  videtur,  non  sufficiunt,  nec  ut  eam  verisimilem,  nec  ut 
ophthalmiam  gonorrhoicam  metastaticam  dubiam  reddant. 
Quodsi  Laicrence  in  casibus  suis  observatis  urethrae  efflu- 
vium nunquam  plane  suppressum  vidit,  ex  hoc  omnino  non 
sequitur,  gonorrhoeae  metastasim  ad  oculum  nullum  ex- 

1 vid.  Ia  Clinique.  Fevrier  1829.  Toni.  II.  Nr.  77. 

2 Traite  des  maladies  des  yeux.  Paris  1722.  part.  2.  Chap.  4.  ar- 
ticle  10.  p.  188. 

3 Varsavia,  physice  illustrata  etc.  Dresdae  1730.  cap.  6.  p.  193  sqq. 
conf.  Trnka  histor.  Ophthalmiae,  p.  62. 

4 loc.  citat,  p.  81. 

5 Spangenberg  ( Horn’s Archiv  B.  XII.  p.  272)  primus  affirmabat,  opi- 
nionem eorum,  qui  ophthalmiam  gonorrhoicam  per  metastasim  inductam 
adoptant,  in  errore  et  argumentatione  fallaci  esse  fundatam,  sed  rationes, 
quas  adponit,  argumentum  sufficiens  non  praebent,  et  a multis  experientiis 
quae  originem  Ophthalmiae  gonorrhoicae  metastaticam  manifestant,  certe 
confutantur. 

n vid.  the  Lancet.  Octob.  1827.  p.  47  — 48. 

7 vid  London  med.-chir.  Review  1829.  p.  328  — 30 

stitisse.  E metastaseos  theoria  eniin,  ut  Sc/ioen  recte 
adnotat,  sufficienter  liquet,  organi  functionem  morbosam 
vicariam  plenam  fieri  posse,  quin  simulque  primaria,  sed 
imminuta,  perduret.  Sententia  medicorum,  qui  contendunt, 
ophthalmiam  gonorrhoicam  non  apparere,  cum  urethrae  efflu- 
vium vel  remediis  chirurgicis  ineptis  adhibitis,  vel  aliis  in- 
fluxibus  nocentibus  accidentalibus  supprimeretur,  est  falsa  et 
a pluribus  contrariis  observationibus  plane  refutata.  Astrue 
tSuuvages 2,  Hecker  *,  Girtanner  ‘l,  Richler 5,  Scarpa  6,  Beer  \ 
Flemming  *,  W el%ler  Benedici l0,  Stoeber11,  I/usardi 12  et 
plures  alii  magnae  auctoritatis  medici  hunc  Ophthalmiae  go- 
norrhoicae  nascendae  modum  affirmant.  Quodsi  autem  non 
omnem  gonorrhoeam  suppressam,  imo  vero,  quod  magnam 
gonorrhoearum  depressarum  multitudinem,  raro  Ophthalmia 
gonorrhoica  insecuta  est,  hoc  a propriis  aegri  vitae  ratio- 
nibus dependere  videtur.  Ad  excitandam  nempe  gonor- 
rhoeae metastasira  ad  oculum  duae  praecipue  requiruntur 
conditiones. 

1.  Effluvium  urethrae  mucosum  aut  plane  suppressum 
aut  magis  minusve  imminutum  sit,  oportet. 

2.  Congenita  aut  acquisita  ad  ophthalmiam  dispositio, 

1 De  morbis  venereis.  Edit.  2da.  lib.  III.  cap.  3. 

2 IVosologia  methodica.  Tom.  II.  p.  65. 

Iheoret.  prakt.  AbhandI.  uber  den  Tripper.  Leipzig  1787.  p.  160. 

* Abhandlg.  uber  vener.  Krankheiten.  Gottingen  1788.  B.  I.  p.  143. 

5 Anfangsgrunde  der  Wundarzneikunde.  B.  III.  §.  57. 

r'  Saggio  di  osservazioni  e d’espericnza  suile  principali  malatti  degi  i 
occhi.  Pavia  1801.  p.  94. 

' Lehre  von  den  Augenkrankheiten.  B.  I.  §.  533. 

8 Hufeland' s Journal  der  prakt.  Heilkunde.  Mai  1812.  p.  47  — 48. 

9 Harless , neue  Jahrbucher  der  deutschen  Medicin  u.  Chir.  B.  XII. 
St.  I.  p.  107  — 114. 

10  Ilandb.  d.  prakt.  Augenheilkunde.  Leipz.  1822—25.  B.  II.  §.  492. 

" Manuel  pratique  d’Ophthalmologic.  Strasbourg  et  Paris  1834 
p.  232-  233. 

12  Archives  generales  de  Medecine.  Tom.  17.  1828.  p.  598  — 599. 

quain  Scarpa  1 in  hoc  casu  recte  nominat  sensibilitas  con- 
sensualis , praevaleat  praecipue  necesse  est.  — Quae  mor- 
bosa diathesis  vel  peculiari  oculorum  constructione  fundatur 
et  praevalente  oculi  vasorum  evolutione,  (piae  inprimis  in 
conjunctiva,  primaria  hujus  Ophthalmiae  sede,  obvenit,  dia- 
gnoscitur,  vel  in  hominibus,  priori  jam  tempore  Ophthalmia, 
praecipue  Ophthalmia  scrophulosa,  laborantibus  in  apertum 
venit,  vel  durante  gonorrhoea  a potentiis  nocentibus  externis, 
oculum  directe  afficientibus,  provocatur.  Quae  sunt:  ocu- 
lorum irritatio  nimia,  quae  fit  continua  in  legendo  intensione, 
refrigerium,  praegresso  oculorum  aestu,  aer  frigidus  et  hu- 
inidus,  vulnus  oculi,  ictus,  corpora  aliena  etc. 

Blennorrhoeae  urethralis  suppressionis  seu  imminutionis 
causae  sunt  aut  generales,  sicuti  vehementes  corporis  com- 
motiones, quae  saltando,  equitando,  vehiculo  vehendo,  coe- 
undo, balneis  universalibus,  magno  vitae  regiminis  vitio  etc. 
accidunt 5 aut  locales,  ut  injectiones  frigidis  et  adstringen- 
tibus  fluidis  compositae,  partium  genitalium  lotio  cum  aqua 
frigida,  genitalium  refrigerium,  illigatio  penis  stricta  etc. 
Ophthalmia  gonorrhoica  per  metastasin  certa  majori  minorive 
phaenomenorum  intensitate,  qua  ophthalmoblennorrhoea  sem- 
per  se  manifestat,  et  post  gonorrhoeae  suppressionem  aut 
imminutionem  vel  statim  vel  plures  horas,  imo  ititerduin  dies 
post  in  conspectum  venit.  Symptomata,  quae  incipiente 
Ophthalmia,  in  genitalibus  se  manifestant,  ut  ex  memoratis 
elucet,  variant.  Aut  summus  urethrae  inflammationis  gradus 
adest,  et  hinc  inde  perfecta  effluvii  mucosi  suppressio  (go- 
norrhoea sicca),  aut  urethrae  inflammatio  cum  muci  effluvio 
evanuit.  Sin  illud  obvenit,  omnia  vehementis  genitalium 

' loc.  cit.  pag.  95 ,,il  quale  effetto  (i.  e.  gonorrhoeae  meta- 

stasis ad  oculum ) se  non  si  manifesta  in  tutti  i casi  di  suppressione 
improvvisa  di  gonorrea,  egli  e perche  non  tutti  gli  individui  sono  dotati 
de  medesimo  grado  di  sensibilitd  co/tsensuule.11 

inflammationis  symptomata  reperiimtur,  sin  autem  hoc  in 
apertum  venit,  urethritidis  phaenomena  vel  maxima  parte 
vel  plane  cessant.  Praeterea,  ut  ante  dictum  est,  effluvium 
mucosum  urethrale  etiam  perduranfe  ophthalmoblennorrhoea 
gonorrhoica  metastatica,  sed  gradu  minori  adesse  potest, 
quod  in  casibus  a Lawrence  observatis  occurruit.  Quo  in 
statu  genitalium  inflammationis  symptomata  quoque  imminuta 
sunt,  attamen,  ut  effluvium,  non  plane  evanuerunt.  — Oculi 
inflammationis  intensitas  partim  a variis  genitalium  statibus, 
partim  autem  ab  aegri  constitutione  dependet.  Quae  Ophthal- 
mia, suppressione  gonorrhoeae  perfecta  et  unacuin  urethri- 
tide plane  sublata  maxime  devastans  existit.  Homines, 
constitutione  robusta  et  dispositione  synochali  praediti,  prae- 
sertim qui  et  prius  ophlhalmia  laborabant,  plerumque  ab 
Ophthalmia  gonorrhoica,  per  metastasim  inducta,  vehemen- 
tissime arripiuntur.  Oculorum  plerumque  unus  ab  Ophthalmia 
gonorrhoica  afficitur,  tum  integer  manet  alter.  Inflammatio 
interea  paucis  post  diebus  saepe  etiam  alterum  afficit  ocu- 
lum, in  quo  minus  vehemens  fieri  solet.  Interdum  autem 
oculo  serius  affecto  per  eandem  vehementiam  idem  pericu- 
lum minatur  inflammatio.  Oculus  dexter  ab  Ophthalmia  go- 
norrhoica plerumque  primo  afficitur,  multo  rarius  oculus  si- 
nister primo  inflammatur.  In  quatuordecim  casibus,  quos 
ego  observavi,  oculus  dexter  flral  solus  vel  saltem  primo 
affectus  erat  \ Ophthalmia  gonorrhoica  per  metastasim  orta 

1 Rosas  in  Ophthalmia  quoque  recens  natorum  oculum  dextrum  seu 
primo  seu  solum  affectum  observasse  affirmat.  Contra  plures  medici  in 
aliis  ophthalmiis  oculum  sinistrum  multo  frequentius  quam  oculum  dextrum 
primo  affectum  esse  observabant.  Nonnulli  hoc  momentum  majori  sanguinis 
quantitate,  quam  pars  cephalica  sinistra  accipit,  explicare  student.  Ar- 
teria carotis  sinistra  nempe  originem  ducit  ex  arcu  aortae  et  non,  ut 
carotis  dextra,  ex  arteria  subclavia,  (vid.  Sammlung  auserlesener  Ab- 
handl.  z.  Gebrauche  prakt.  Aerzte.  Bd.  II.  St.  2.  p.  11.  Anmerkg.  et  vun 
der  Ilaar,  uber  die  Beschaffenbeit  d.  Gehirns  nebst  einem  Anhang  mcd. 
chir.  Beobacht.  a.  d.  Holland.  v.  Keup.  Stendal  1794.  p.  110.) 

in  maribus  inulto  frequentius,  quam  in  feminis  observatur. 
Ouae  res  causam  suam  praecipue  in  eo  habet,  quod  gonor- 
rhoea a vaginae  membrana  mucosa,  quae  magnam  suppe- 
ditat superficiem,  non  tam  facilius,  quam  a sensillima,  minus 
extensa  urethrae  masculinae  membrana  mucosa  possit  re- 
moveri 

III.  Consensus  inter  membranam  urethrae 
mucosam  et  conjunctivam. 

Membrana  conjunctiva  cum  membrana  mucosa  urethrae 
et  vaginae  mutuum  consensum  ostendit,  qui  ex  hoc  elucet, 
quod  harum  partium  affectiones  morbosae  interdum  per  me- 
taschematismuin  in  membranam  conjunctivam  transferuntur. 
Sic  effluvia  mucosa  catarrhalia,  arthritica,  gonorrhoica  et 
urethrae  et  vaginae  in  membranam  conjunctivam  transeunt. 
Structurae  partium  consensio,  quae  inter  conjunctivam,  prae- 
primis  conjunctivam  palpebralem  et  inter  urethrae  et  vaginae 
membranam  mucosam  observatur,  est  ratio  praecipua,  ut 
Ophthalmia  gonorrhoica  etiam  sine  infectione  aut  metastasi 
provocetur.  Lex  enim  organismi  corporis  humani  est:  ..Easdem 
per  causas  in  formis  organicis  similibus  etiam  similes  affec- 
tiones morbosas  excitari/4  Ophthalmia  gonorrhoica  per  con- 
sensum in  iis  praecipue  casibus  exoriri  solet,  quibus  diu 
perdurans  gonorrhoea  seu  Ieucorrhoea  virulenta  male  dis- 
posuerit conjunctivam,  eainque  ita  sensibilem  redderit,  ut 

1 Ophthalmoblennorrhoeae  casus  in  feminis  ex  leucorrhoeae  suppres- 
sione per  metastasim  orti  jamjam  ab  Alex.  Camerario  observati  sunt. 
Etiam  Hennemann  (Beitraege  Meklenburg.  Aerzte  zur  Med.  und  Chirurg. 
Rostock  u.  Schwerin  1830.  B.  I.  Hft.  1.  p.  161  — 167.)  Ophthalmiae  go- 
norrhoicae  casum  in  femina,  per  metastasim  inductum  enarrat  , qui,  utroque 
oculo  omnino  destructo,  tristissimum  finem  cepit.  Casus  similis  est  com- 
memoratus in  ,,T/ie  London  medico-chirurg.  Review.  Jan.  1830.  p.  196.“ 
Ego  quoque  ophthalmiam  gonorrhoicam  metastaticam,  Ieucorrhoea  virulenta 
suppressa  in  Clinico  Josephini  ophthalmialrico  Viennae  anno  1835  observavi. 
Quam  ophthalmiam  in  oculo  dextro  primum  affecto  partialis  corneae 
sphacelus  et  iridis  prolapsus  secuti  sunt. 

a momentis  externis  etiam  a minimis  afficiatur.  Cum  partium 
similarium  consensus  in  homine  quoque  alio  alius  est,  etiain- 
que  ad  tempus  augetur,  ex  his  satis  elucet,  cur  Ophthal- 
mia gonorrhoica  per  consensum  in  quibusdam  individuis 
solum  vel  certo  tempore  progignatur.  Observantur  casus 
memorabiles  huc  spectantes,  in  quibus  Ophthalmia  gonor- 
rhoica  et  gonorrhoea  virulenta  per  vices  in  apertum  veniunt. 
Ouae  observatio  utriusque  morbi  affinitatem  manifestat,  prae- 
tereaque  docet,  morbum  alterum  in  alterum  vicissim  etiam  sine 
metastasi  immutari  posse.  Casum  similem,  quo  mutuus  inter 
conjunctivam  et  genitalium  membranam  mucosam  consensus 
apparebat,  observavit  Fischer  '.  In  infante,  sex  hebdo- 
mades nata  Ophthalmia  neonatorum  cum  effluvio  mucoso  per 
vaginam  pluries  alternabat.  — Infectione  et  metastasi  igitur 
ammotis,  gonorrhoea  virulenta  per  solum  partium  consensum 
in  membranam  conjunctivam  transferri  potest. 

Quodsi  Ophthalmia  gonorrhoica  per  consensum  oritur, 
urethrae  effluvium  plerumque  idem  manet,  morbus  ab  or- 
gano primarie  affecto  sensim  sensimque  ad  partes  per  struc- 
turam similes,  ad  conjunctivam  palpebrarum,  interdum  ad 
conjuncti vam  bulbi  progreditur,  dum  in  urethra  non  multum 
mutatur.  In  aliis  casibus  effluvium  mucosum  ex  urethra  per 
nonnullos  dies  valde  imminutum  est,  vel  plane  cessavit,  dum 
morbus  consensualis  in  conjunctiva  apparebat.  Quod  prae- 
prirais  accidit,  si  gonorrhoea  per  plures  hebdomades  durans 
decursum  suum  normalem  finivit.  Ex  quo  processus  mor- 
bosus blennor rhoeae  urethrae  analogus,  in  membrana  con- 
junctiva palpebrarum  initium  capit.  Venenum  gonorrhoicuin 
vero  commoratione  in  organismo  nimis  longa  et  ex  cretione 
continua  per  urethrae  membranam  mucosam  multo  minus 
efficax  factum  esse  videtur.  Qua  de  causa  Ophthalmia  gonor- 
rhoica per  consensum  orta  plerumque  est  solum  blennorrhoea 

1 op.  cit.  p.  127. 

palpebrarum  Cblepharoblennorrhoea  gonorrhoica),  et  raro  obser- 
vantur casus,  in  quibus  ophthalmoblennorrhoea  inapertum  venit 
et  tanta  vehementia  ao  pernicie  persistit,  quanta  in  ea  per 
metastasin  et  interdum  per  infectionem  localem  progigni  soleat. 

Prognosis* 

Ne  unus  oculorum  morbus  tam  celeriter  decurrit  et 
oculum  ipsum  simulque  magis  devastat,  quam  Ophthalmia 
gonorrhoica.  Quae  Ophthalmia  sine  dubio  omnium  pericu- 
losissima ac  dolorosissima  est.  Periculi  magnitudo  interea 
generaliter  ab  inflammationis  et  intensitate  et  extensitate, 
praecipue  autem  a corneae  statu  dependet.  Ouodsi  pro- 
cessus morbosus  in  corneam  transivit  et  in  ea  ita  viget,  ut 
lamina  conjunctivalis  jam  devastata  perspiciatur  et  ceterae 
corneae  laminae  languidum,  praesertim  autem  maxima  parte 
nebulosum  adspectum  praebeant,  tum  earum  texturae  et 
structurae  conservatio  plurimis  in  casibus  speranda  non  est. 
Attamen  Lator ence 1 pluries  observavit,  sphacelatione  corneae 
partiali  jam  incepta  facultatem  videndi  seupartim,  seu  totam 
esse  restitutam  5 imo  vero  et  extensa  ulcera  corneae  ita  sa- 
nari, ut  videndi  facultas  non  valde  imminueretur.  Corneae 
vis  reproduetiva  in  casibus  hujuscemodi  saepe  ita  adaucta 
est,  ut  ulcera  profunda  ipsa  et  lata  iterum  substantia  or- 
ganica impleantur,  et  tantum  pelluciditatis  gradum,  quo 
incidentes  lucis  radii  parum  impediuntur,  accipiant.  Facultas 
videndi  interea  irreparabiliter  aminittitur,  si  perfecta  cor- 
neae sphacelatione  ingressa,  rhexis  oculi  secuta  est.  Quo 
in  casu  collapsus  completus  seu  phthisis  bulbi  inevitabilis  adest. 

Qui  videndi  facultatem  devastans  processus  morbosus 
imprimis  grassatur,  si  Ophthalmia  gonorrhoica  per  rne- 
tastasim  et  totale  gonorrhoeae  suppressionem  orta  est. 
In  hujuscemodi  casibus  valdissime  medendi  ratio,  etiam  in 

1 op.  Cii.  in  cas.  VIII.  IX.  XI.  XIII.  et  XIV 

morbi  exordio  instituta,  nil  valet Melioribus  quoque  con- 
ditionibus artis  conamina  morbum  perniciosum  non  semper 
superaverunt,  qui  contra  remediorum  ad  tempus  adhibitoiuin 
validitatem  magnificentissimum  corporis  humani  organum 
paucis  post  diebus  destruit,  et  paene  omnem  ejus  organisa- 
tionem  exstinguit.  — Ouodsi  uterque  oculus  per  successio- 
nem arripitur,  tum  serius  affecti  oculi  morbus  plerumque 
mitior  et  minus  perniciosus,  quam  ille  oculi  primo  arrepti. 
Sin  etiam  oculus  ab  initio  morbo  correptus  perditur,  attamen 
saepissime  postea  affectus  conservatur.  Nonnunquain  autem 
in  utroque  oculo  morbi  perniciosi  decursus  pariter  vehemens 
et  devastans  existit,  quod  in  casu  a me  A iennae  observato 
factum  est. 


Metiendi  ratio. 

Indicationes  generales. 

1.  Prae  omnibus  remediis  antiphlogisticis  inflammationi 
impugnandum  est. 

2.  Effluvium  mucosum  urethrale  suppressum  restituatur, 
oportet. 

II.  Muci  secretio  e membrana  conjunctiva,  quantitate 
adaucta  et  qualitate  mutata  coercenda  est. 

4.  Membranae  conjunctivae  processus  vegetationis  ad- 
auctus restringatur,  necesse  est. 

Quum  ad  sanationem  felicem  maximi  momenti  est. 
varia  Ophthalmiae  gonorrhoicae  stadia  accurate  respi- 
cere, diligensque  examen  et  judicium  signorum  patho- 
gnomicorum,  medicum  in  elegendis  remediis  ducat,  opor- 
tet, rationem  medendi,  quomodo  in  tribus  stadiis,  quae 
in  syjnptomatologia  memoravi,  postulatur,  expositurus  sum. 

1 Prognosis,  dicit  Benedict , (J.  c.  §.506.)  porro  magis  fausta  adest, 
si  medicus  sub  initio  mali  accessitus  gonorrhoeam  suppressam  citius  po- 
terat revocare,  praesertim  muci  secretione  in  oculum  nondum  incepta. 
Etenim  citius  tunc  Ophthalmia  sanatur. 


1 

CURANDI  METHODUS  IN  STADIO  PRIMO.  Medici  ITlulti,  prae- 

sertim  tempore  priori  viventes,  vigente  oplithalmia  gonorrhoica 
per  metastasim  orta,  malum  oculi  locale  nimis  parum  respexerunt 
atque  paene  omnem  attentionem  et  operam  ad  provocandam 
gonorrhoeam  depressam  adhibuere,  et  ante  gonorrhoeam 
provocatam  parum  aut  omnino  nihil  contra  malum  vicarium 
in  oculo  ipso  in  usum  duxerunt.  Unde  eorum  curam  tot  in- 
felices exitus  consequebantur.  In  curanda  oplithalmia  go- 
norrhoica quocunque  modo  orta  sit,  prae  omnibus  remediis 
anliphlogis licis  efficacissimis  oculi  inflammatio  minuenda,  et 
si  potest  fieri,  tollenda  est.  Quodsi  vehemens  Ophthalmiae 
gonorrhoicae  gradus  adest,  tum  sine  ulla  mora  instituenda 
est  venaesectio,  quae  in  brachio  ejusdem  lateris,  cujus  oculus 
primum  inflammatione  affectus  est,  optime  perfici  potest.1  Quan- 
titas sanguinis,  e vena  brachiali  ex  apertura  sat  ampla 
emissi,  saltem  quatuordecim  usque  ad  sedecim  uncias  im- 
pleat. Quae  venae  sectio  quoad  effectum  et  morbi  statum 
etiam  repeti  potest,  interdum,  si  magna  inflammationis  in- 
tensitas  adest,  ter  quoque  secetur  vena,  quod  autem  raro  in 
usu  necessario  invenitur.  Interea  minime  commendari  me- 
retur, tantum  sanguinis  venis  emittere,  quantum  Bacot  et 
Wardrop  fqui  per  paucos  dies  170  uncias  detraxit!)  eva- 
cuare  solebant.  Praeterea  validam  venaesectionem  sanguinis 
evacuatio  localis  instituatur,  oportet.  Hirudines  duodecim, 
sedecim  usque  viginti  circa  tempora,  retro  aures  seu  in  re- 
gione supraorbitali  adponantur.  ►Sanguinis  emissio,  quae 
hirudinibus  ammotis  sequitur,  tamdiu,  quamdiu  potest  fieri, 
foveatur.  Quae  sanguinis  evacuatio  localis,  quomodo  usus 
et  res  postulant,  etiam  pluries  perfici  potest.  Praeterea 
oculo  inflammato  fomenta  frigida,  egelida,  glacialia  per  vices 
frequentes  continue  imponantur.  Magnum  emolumentum  etiam 

1 Arteriotomia,  quae  in  arteria  temporali  fieri  solet,  quoad  effectum 
venae  sectioni  non  potest  aequiparari. 

derivantia  valida,  ut  vesicans  cervici  impositum ',  pediluvia 
valde  irritantia,  sinapismi  in  suris  et  plantis,  aegro  pericli- 
tanti praestant.  Vitae  regimen  sit  tenue  et  in  omni  re  anti- 
phlogisticum.  Cubiculum,  quo  aeger  versatur,  caloie  sit 
temperatum,  ejusque  lumen  valde  minutum. 

Ad  usum  internum  aegro  laxantia  antiphlogistica,  ut 
sal  Clauberi,  sal  amarum,  kali  aceticum  etc.  praescribuntur; 
clysmata  ex  natrio  dilorico  parata  etiam  bene  conferunt. 
Magnae  caloinelis  doses  usque  ad  copiosam  alvi  depositionem 
et  salivationem,  quae  addita  magnesia  carbonica  facile  et 
breve  per  tempus  provocatur,  aegro  praebeantur.  Quodsi 
aea-ri  exhausti  et  invalidi  sunt,  tum  in  ealomelis  usu  magna 
cautio  adhibenda  est,  et  in  hujuscemodi  casibus  aut  in  mi- 
noribus inflammationis  gradibus  rectus  ejus  usus  plane  non 
conceditur  5 et  in  ejus  loco  alia  ponantur  remedia  laxantia, 
ut  infusum  sennae  cum  sale  amaro  vel  sale  Clauberi,  aqua 
laxativa  Viennensis,  praeterea  decoctum  graminis  cum  arcano 
duplicato  et  mellagine  graminis,  pulvis  radie,  rhei  et  ja- 
lappae  etc.  Tartarus  stibiatus  dosi  refracta  usque  ad  nauseam 
sumtus  casu  in  hoc  magni  erit  emolumenti.  Methodus  anti- 
phlogistica hic  sumraatim  circumspecte  adhibenda,  et  venae- 
sectio  non,  nisi  summa  urgente  necessitate,  perficienda  est. 
Quare  primam  post  venaesectionem  sanguinis  evacuatio  localis 
sufficiat.  Adhuc  fomenta  egelida,  derivantia  externa,  vesicantia, 
pediluvia  irritantia  hic  quoque  optimum  praestant  officium. 

Praeter  hanc  methodum  antiphlogisticam  simulque  viden- 
dum est,  quomodo  processus  mo  rbosus  ab  organo  vicario  ad  pri- 
mariam sedem  reduci  possit.  Huic  indicationi  ut  satisfaciamus, 
prae  omnibus  urethrae  status  respiciatur,  necesse  est.  Qui 
urethrae  status,  quod  in  aetiologia  exposui,  triplex  esse 
potest. 


1 Spangenberg  vesicans  magnitudine  iloreni  dimidii  regioni  supraorbitali 
imposuit  et  epidermide  remota  culi  unguentVim  neapolitanum  applicavit. 

Quodsi  effluvium  gonorrhoicum  a summo  urethrae  vel 
vaginae  inflammationis  gradu  suppressum  est,  et  unacum 
lancinantes  ac  urentes  dolores  in  urina  emittenda  apparent, 
erectiones  penis  dolentes  perdurant , tum  praeprimis  reme- 
dia, quae  urethrae  inflammationis  vehementiam  minuunt  ac 
mitigant,  et  hac  ratione  membranae  mucosae  secretionem 
suppressam  restituere  valent,  in  usum  vocantur.  Ouare 
hirudines  perineo,  cucurbitae  cruentae  lateribus  lumborum 
internis  imponantur,  fomenta  tepida  seu  cataplasmata,  herbis 
narcoticis  parata,  ut  ex  herba  hyoscyami,  cicutae  etc.,  geni- 
talibus admoveantur.  Magnae  utilitatis  etiam  balnea  vapo- 
rosa reperiuntur.  Praeterea  clysmata  relaxantia,  oleosae 
tepidae  in  urethram  vel  vaginam  injectiones  malum  inflam- 
matorium valde  minuere  valent.  — Effluvio  mucoso,  et 
membranae  mucosae  urethrae  vel  vaginae  inflammatione 
suppressis,  et  omni  morbo  per  metastasim  ad  oculos  a geni- 
talibus plane  ammoto,  tum  specificus  morbi  processus  quam 
celerrime  ad  sedem  primariam  reducatur,  oportet.  Lange 1 
memorabilem  enarrat  casum,  quo  magnum  celerrime  revocatae 
gonorrhoeae  effectum  demonstrat  5 quare  hic  locum  meretur. 
., Lanio  ex  gente  rasciana  gonorrhoea  laborans  aliquot  un- 
cias olei  terebinthinae  hausit,  ut  sibi  gonorrhoeam  curaret. 
Suppressa  gonorrhoea  subito  vehementissima  ophthalmia  go- 
norrhoica  utriusque  oculi  afficitur.  Chirurgus  qui  me  hac  de 
re  consuluit,  aegroto  gonorrhoeam  ope  candelulae  infectae 
inoculare  tentavit,  at  aegrotus  id  non  admisit,  dicens  se 
leniori  via  sibi  revocaturum  esse  gonorrhoeam,  adiit  ideo 
eandem,  a qua  gonorrhoeam  obtinuit,  meretricem,  ac  altero 
jam  die  profusissima  gonorrhoea  laborabat,  oculi  inflamma- 
tio remisit,  et  solo  interno  usu  mercurii  gummosi  intra  sex 
hebdomades  ab  utroque  vitio  perfecte  curabatur.44 

1 Commentatio  de  ophthalmia.  Tyrnaviae  1777.  p.  75.  Plenck  loc. 
cit.  p.  83.  Adnotatio. 

Restitutio  gonorrhoeae  suppressae,  ilicit  Benedict 
p rimuin  et  maxime  necessarium  erit  remedium  ad  hujus 
mali  sanationem.  Aptissime  et  ratione  maxima  secura  nova 
gonorrhoeae  per  mucum  venereum  insitione  per  cereolum, 
quem  gonorrhoicus  in  urethra  gesserat,  facto  hoc  peragitur  2. 

Ouodsi  vero  cum  materie  gonorrhoica  aliena  insitio  fieri 
non  potest,  irritantibus,  urethrae  applicatis  remediis  gonor- 
rhoeam restituere  tentetur.  Ad  restituendam  gonorrhoeam, 
ut  Juengken  3 confirmat,  injectiones,  ex  solutione  tartari 
emetici  (gr.  ij  — IV  in  aq.  destill.  uncj.)  paratae,  pluries  de 
die  repetitae  certissime  ac  aptissime  conducunt.  Ouibus- 
cuin  et  balnea  tepida  localia  et  semibalnea  conjungantur. 
Schoeii  prae  omnibus  remediis  applicationem  cereoli,  un- 
guento praecipitati  rubri  seu  Iapidis  infernalis  bene  illiti, 
commendat.  Cereoli,  intensa  sublimati  vel  kali  caustici  so- 
lutione induti  hunc  ad  finem  quoque  possint  adhiberi.  Non 
minus  hujus  solutionis  injectiones  hic  conferunt.  Ouodsi 
progrediente  Ophthalmia  ex  membrana  conjunctiva  jam  se- 
cernatur mucus  gonorrhoicus,  tum  cum  eodem  muco  tentanda 
est  gonorrhoeae  inoculatio.  In  casibus  duobus,  quos  ipse 
observavi,  muco  e conjunctiva  secreto  urethrae  applicando 
gonorrhoeam  suppressam  restituere  potui*. 


• loc.  cit.  §.  506. 

2 ,,Quum  in  praxi  privata  non  semper  habetur  virus  gonorrhoicum 
virulentum,  hinc  suadente  cel.  Lange  (loc.  cit.  p.  75),  servabantur  septem 
candelulae  bombice  et  viru  venereo  imbutae  per  4 — 5 menses  in  vitro 
bene  obturato. “ Pleiik  loc.  cit.  p.  55.  et  ibid.  p.  83.  „Quid  gonor- 
rhoeae inoculatio,  ope  candelulae,  pure  gonorrhoico  maligno  illitae  et 
uiethrac  imissae,  ad  revocandum  in  hoc  morbo  valeat,  tentandum  est.“ 

3 Lehre  von  den  Augcnkrankheiten.  Berlin  1831.  p.  351. 

4 Etiam  Stoeber  (loc.  cit.  p.  235)  inoculationem  cum  muco  gonor- 
ihoico  ex  oculo  fluente  instituere  suadet,  dicens:  ,,Dans  les  cas  ou  l’on 
ne  peut  se  procurer  de  ce  virus  (i.  e.  materies  gonorrhoica  aliena)  on 
enduit  la  bougie  de  la  matiere  purulente  qui  s’ecoule  de  l’oeil  et  qui 
jouit  egalement  de  la  propriete  contagieuse  quoique  a un  moindre  degre.“ 

5 

Effluvio  gonorrhoico  solum  imminuto,  fomentationibus 
calidis  seu  cataplasmatibus,  quae  genitalibus  imponuntur, 
muci  secretio  augeri  et  diligenter  sustentari  potest.  Quo 
modo  fit  valida  ab  oculis  derivatio. 

Si  conjunctiva  scleroticae  jam  ita  intumescit,  ut  cornea  in 
foveam  quasi  depressa  appareat  et  conjunctiva  ipsa  plicarum 
instar  inter  palpebras  protrudatur,  medici  plures,  ut Erndte- 
lius  lj  Astrue  Swediaur  3,  imprimis  vero  Camerarius  * 
et  Spangcnbery s,  hanc  membranam  circa  corneam  exciden- 
dam suadent.  Huic  encheiresi  interea  plura  et  gravia  oppo- 
nere valemus. — Membranae  conjunctivae  enim  excisio,  quae 
in  circuitu  tam  magno  peragenda  est,  ut  omnis  morbosae  se- 
cretionis sedes  plane  exstirpetur,  maximis  promitur  difficulta- 
tibus, et  operationibus,  quae  paene  perfici  non  possunt,  adnu- 
meranda  est.  Sin  autem  organum  vicarium,  mucum  secernens, 
omnino  tolli  possit,  attamen  peculiaris  morbi  processus,  cujus 
effluvium  mucosum  nil,  nisi  symptoma  est,  parte  conjun- 
ctivae ademta,  certe  remanet,  atque  haecce  encheiresis 
ominosa  oculi  perniciem  verisimiliter  acceleret.  Ad  minorem 
etiam  membranae  conjunctivae  ambitum  excidendum  magna 
dexteritas  et  exercitatio  postulantur.  Ouae  operatio  praeterea 
oculo  valde  inflammato  magnum  minatur  periculum,  et,  ut 
J.  J.  Plenk  jam  adnotavit,  nihil  juvet,  sed  inflammationem 
adaugeat,  ac  oculi  perniciem  adducat 6.  In  unico  hoc  casu, 

1 loc.  cit.  p.  193. 

2 loc.  cit.  lib.  III.  cap.  3. 

3 Traitc  complet  sur  les  symptomes,  les  eflels,  la  nature  et  le 
traitement  des  maiadies  sypliilitiques.  Paris  1796.  Versio  german.  ab 
J.  Eyerl.  Wien  1798.  B.  I.  p-  134. 

4 Dissertatio  de  Ophthalmia  Venerea  et  peculiari  in  illa  operatione. 
Tubingae  1734;  in  Ualleri  disputationum  medico-practicarum  Tomo  primo. 

■r>  loc.  cit.  p.  272  Excisa  ophthalmoconjunctiva  tumente  scarifica- 
tionem quoque  conjunctivae  palpebrae  inferioris  instituit. 

6 ,,Ophthalmoscysis  ai  conjunctivae  excisio dicit  Plenk  (1.  c.p.  83), 
,, nihil  juverunt.  Ego  multos  cum  hac  methodo  excoecatos  vidi.“ 

([uo  singulae  farciminiformes  plicae  inter  palpebras  pro- 
eininentes  compressione,  quam  tumescentes  palpebrae  faciunt, 
continue  irritantur,  et  hoc  modo  inflammatio  unacum  increscit, 
conjunctivae  compressae  partis  excisio  commendanda  est.  ‘ 
Curandi  methodus  in  stadio  secundo.  Ab  initio 
hujus  stadii  methodus  antiphlogisti.ca,  imprimis  sanguinis 
evacuatio  localis  lrigidaque  fomenta  in  usu  maneant,  necesse 
est.  Quod  praecipuum  necessarium  est,  si  dolores  in  oculo 
et  in  regione  supraorbitali  perdurant,  palpebrae  adhuc  valde 
tument,  et  muci  secretio  parca  apparet.  Interdum  et  in  hoc 
stadio  fomenta  frigida  non  amplius  bene  feruntur,  quo  saepius 
fomentationes  tepidae  relaxantes,  ex  decocto  herbae  malvae 
et  capitum  papaveris  dolorem  valde  minuunt,  et  palpebrarum 
intumescentiam  minorem  reddunt.  Quodsi  vero  copiosa  fieri 
coepit  muci  secretio,  et  vehementia  in  stadio  primo  prae- 
sentia inflammationis  symptomata  pedetentim  evanescunt, 
prae  omnibus  quantitate  et  qualitate  mutatae  muci  secre- 
tionis supprimendae  indicium  adest.  Ad  satisfaciendum 
huic  indicio  varia  remedia,  quae  fere  omnia  ad  adstringen- 
tium  classem  pertinent,  a variis  auctoribus  commendata  sunt. 
Ilis  adnumerantur : fortes  hydrargyri  muriatici  corrosivi, 
cupri  sulphurici,  lapidis  divini,  aluminis  et  argenti  nitrici 
solutiones 5 praeterea  unguenta  adstringentia  praecipitato 
rubro  seu  albo  parata.  In  minoribus  Ophthalmiae  gonor- 
rhoicae  gradibus,  praecipue  in  blepharoblennorrhoea  gonor- 
rhoica,  infracta  per  methodum  antiphlogisticam  inflammatione, 
contra  adgredientem  muci  secretionem  collyrium  adstringens 
potest  adhiberi.  Ouem  ad  finem  hydrargyrum  muriaticum 
corrosivum,  lapidem  divinum  seu  cuprum  sulphuricum 

1 Sequentem  Scarpae  adnotationein  quoque  ad  hunc  casum  specialem 
referendam  esse  puto.  ,,  lauto  alie  recisione  della  conjiuntiva  posso 
assicurare  che  dessa  e utilissima  nel  caso  di  chemosi  per  oltalmia  di 
questa  natura  ( ophthalmici  gonorrhoica ) come  nelle  altre.“  loc.  cil. 
p.  95.  Adnotatio  2. 

cum  pauxillo  iaudani  liquidi  Sydenhami  aptissime  in  usum 
vocantur.  Lawrence  lapidis  infernalis  solutionem  in 
hujuscemodi  casibus  maximo  cum  successu  applicavit. 
Praeterea  unguenta  adstringentia  ophthalmica,  praecipitato 
rubro  seu  albo  parata,  cum  floribus  Zinci,  extracto  Sa- 
turni vel  opio  permixta,  quae  interdum  melius  quam  col- 
lyria perferuntur,  palpebrarum  marginibus  illini  possunt. 
Unguentum  praecipitati  rubri  praesertim  per  noctem  adhi- 
bendum est,  quod  palpebrarum  litum  maxime  impedit.  Vehe- 
mente  et  gravi  Ophthalmiae  gonorrhoicae  forma,  ophthalmo- 
blennorrhoea,  remedia  vix  memorata  plerumque  non  eo 
sufficiunt,  ut  bono  cum  successu  tertiae  indicationi  satis- 
faciamus. Quo  in  casu  multi  arbitrabantur,  se  per  conjunctivae 
excisionem  citum  ac  tutum  auxilium  praecipue  esse  praestitu- 
ros. Interea  jam  supra  memoratum  est  hanc  operationem 
scopo  praefixo  et  exspectato  correspondere  non  posse. 
Scarificatio  conjunctivae  plus  praestare  non  valet.  Quo  in 
casu  opium  prae  omnibus  aliis  remediis,  ut  experientia  docet, 
optimum  praestitit  auxilium.  Inflammatione  per  methodum 
antiphlogisticam  imminuta,  doloribus  minutis  vel  plane  sub- 
latis, tum  tinctura  opii  simplex  ope  penecilli  tenuis  omni  hora 
oculo  illinenda  est,  oculusque  ipse  opii  tincturae  et  aquae 
mixtione  toties,  quoties  mucus  accumulatus  postulat,  cautissime 
purgetur,  oportet.1  Ouodsi  vero  dolore  augendo,  conjunctivae 
tumore  crescendo  animadvertimus,  tincturam  opii  ab  oculo 
non  perferri,  tum  ejus  usus  cito  est  omittendus,  et  collyrium 
adstringens  aut  unguentum  praecipitato  rubro  seu  albo  pa- 
ratum in  usum  vocetur,  necesse  est.  Schoeti  confirmat,  in  ve- 
hemente  ophthalinoblennorrhoeae  forma  ad  muci  secretionem 

1 Vupuytren  in  hujusmodi  casibus  paululum  pulveris  calomelis  semel 
aut  bis  de  die  oculo  insufflaro  consuevit,  et  Iaudani  guttas  aliquot  omni 
vespera  instillari  jussit.  Quam  medendi  rationem  bono  cum  successu  ad 
scopum  memoratum  in  boo  stadio  adhiberi  posse  Stoeber  (loc.  cit.  p.  235.) 
affirmat. 

supprimendam,  laudanum  liquidum  Sydenhami  prae  omnibus 
aliis  remediis  officia  maxima  praestitisse.  Omni  hora  Cdiebus 
primis  etiam  per  noctem)  dimidium  laudani  cochlear  theale 
rimam  palpebrarum  infundi  praescribit,  et,  si  res  postulent, 
die  secundo  per  omne  horae  dimidium  eandem  dosim  adhiberi 
jubet.  Ad  purgandum  oculum  praeprimis  aquam  Conradi, 
vel  lapidis  divini  solutionem  £gr.  ij  in  aquae  destillatae  unc./) 
cum  pauxillo  laudani  commendat.  Praeterea  oculus  cum 
infuso  chamomillae,  decocto  herbae  malvae  a secreto  acri 
liberandus  est $ fomenta  tepida  oculo  imposita,  ipse  in- 
jectiones inites  bene  conferunt. 

Ad  restringendum  conjunctivae  vegetationis  proces- 
sum adauctum , unguentum  praecipitati  albi  nonnunquain 
bona  praestabit  officia.  Ouod  remedium  Fischer , professor 
Pragae,  in  ophthalmoblennorrhoeis  acutis  externae  tume- 
scentium palpebrarum  superficiei  ter,  atque  internae  palpe- 
brarum superficiei  semel  de  die  penecilli  comatosi  ope  ad 
hunc  finem  infricari  commendat.  Huic  indicationi  citius 
tutiusque  respondens  simulque  ulcerum  corneae  ortum  aver- 
tens calx  chlorala  existit,  quam  Varlez  v > Bruxellis  in 
ophthalmoblennorrhoeis  variis  primus  adhibuit.  Calx  chlo- 
rata  in  Ophthalmiae  gonorrhoicae  stadio  secundo  rite  adhi- 
bita non  solum  corneae  peculiarem  inflammationem  retar- 
dare et  exstinguere  ac  hoc  modo  ulcerum  corneae  orien- 
tium conditionem  tollere  valet,  sed  etiam  luxuriantem  con- 
junctivae vegetationis  processum  et  in  ea  vigentem  muci 
secretionem  cito  coercere  pollet.  In  casibus  valde  vehe- 
mentibus ab  initio  15  usque  ad  20  grana  calcis  chloratae. 
aquae  destillatae  uncia  una  soluta  praescribuntur,  solutio 

1 vid.  Oerson  u.  Julius  Magazin.  1828.  Januar  u.  Februar.  p.  132. 
bormula  Varlezii  est  sequens: 

Rp.  Liquoris  Lebarraque  guttas  XV. 

Aq.  destill.  Unc.  IV. 

M.  I).  S.  Quater  de  die  guttae  3 — 4 oculo  instillentur. 

liltrata  primo  bis,  postea  ter  de  die  penecilli  comatosi  ope 
oculo  instillatur.  Herzberg  1 in  Ophthalmiae  gonorrhoicae 
casu  valde  vehemente  calcis  chloratae  drachmam  dimidiam 
in  aquae  destillatae  unciis  sex  solutam  pro  injectionibus  et 
fomentis  praescripsit;  in  Ophthalmiae  neonatorum  casibus 
autem  lotiones  et  fomentationes  ex  calcis  chloratae  solutione 
(drachm.  semis  usque  ad  drachmas  duas  iri  aquae  destillatae 
unciis  sex)  paratas  oculo  applicavit.  Fischer  contra  ophthalmo- 
blennorrhoeam,  quae  infectione  muci,  ex  oculo  infantis, 
Ophthalmia  neonatorum  laborantis,  secreti  orta  est,  drach- 
mam dimidiam  calcis  chloratae  in  aquae  uncia  dimidia  so- 
lutam modo  memorato  cum  optimo  successu  adhibuit.  In 
casibus  ophthalmoblennorrhoeae  gonorrhoicae  minus  in- 
tensis 4 — 6 grana  in  aquae  destillatae  unciis  quatuor  so- 
luta ad  scopiun  memoratum  nquirendum  sufficiunt.  J aeger. 
ophthalmiatricae  professor  Viennae,  contra  valde  luxuriantem 
conjunctivam  et  copiosam  muci  secretionem  in  Ophthalmia 
gonorrhoica  dilutam  calcis  chloratae  solutionem  bono  cum  suc- 
cessu saepe  adhibuit.  Bonorden  2 prae  omnibus  aliis  reme- 
diis localibus  natri  cldorinici  solutionem  cum  mucilaginegummi 
arabici  in  hoc  stadio  commendat;  injectiones  cum  hac 
solutione  institutae  multis  in  casibus  oculum  conservare, 
ut  putat,  valeant.  Inter  horum  remediorum  usum  de- 
rivationes ad  tractum  intestinorum  per  magnas  hydrargyri 
muriatici  mitis  doses  indicantur;  praeterea  continuus  vesi- 
cantium  usus,  pediluvia  irritantia  et  derivantia,  et  sina- 
pismi suris  impositi  magnam  curae  utilitatem  afferunt.  Simul- 
que  oculus  a muco  se  semper  denuo  accumulante  'diligenter 
purgetur,  necesse  est.  Quare  palpebrae  saepius  invicem 

1 Observations  sur  1’ emp loi  du  Chlorure  de  chaux  dans  plusieurs  aflec- 
tiens  gonorrhoiques  des  ycux.  Journal  complenientaire  des  Sciences  medi- 
cales. 1831.  Toni.  39.  p.  303-305. 

a Die  Syphilis,  pathologisch,  diaguostisch  u.  theiapeutiscli  dargestclU. 
Ilcrlin  1834.  p.  236. 

a se  removeantur,  ut  mucus  illas  pone  accumulatus  libcrt 
possit  effluere.  Oculus  praeterea  quam  saepissime  decocto 
mucoso,  paribus  herbae  malvae  et  capitum  papaveris  partibus 
parato,  purgetur,  oportet.  Cui  decocto  paululo  post  etiam 
tincturae  opii  simplicis  seu  laudani  Sydenhami  guttas  nonnullas 
admiscere  possumus,  seu  dilutam  lapidis  divini  vel  hydrargyri 
muriatici  corrosivi  solutionem  cum  pauxillo  laudani  mixtam 
adhibemus.  Aeger  etiam  muci  secretione  se  imminuente, 
conjunctivae  tumore  decrescente  continue  in  lecto  versetur 
et  parco  vitae  regimine  utatur,  oportet.  Dolores  vehementes 
et  in  oculo  et  in  regione  supraorbitali  per  hocce  stadium 
pertinaciter  durantes,  characterem  nervosum  prae  se  ferentes 
remediis  narcoticis  saepius  optime  mitigantur  et  minuuntur. 
Quare  opii  puri  seu  morphii  acetici  granum  cum  saliva  in 
unguentum  formatum  quotidie  ter  vel  quater  regioni  su- 
praorbitali infricari  praescribimus,  vel  unguenti  neapolitani 
drachmam  cum  opii  granis  sex  seu  extracto  belladonnae  ad 
infricandam  in  usum  vocamus.  Non  minus  frictiones  cum 
morphii  acetici  solutione  Qgr.  x in  olei  amygdalarum  dul- 
cium drachma  una)  seu  laudano  liquido  Sydenhaini  bene 
conferunt.  Ouem  ad  finem  adhuc  bona  officia  praestitere: 
extracti  opii  grana  sex  in  aetheris  sulphurici  drachmis 
duabus  soluta,  partes  aequales  pulveris  opii  et  extracti  bella- 
donnae seu  extracti  hyoscyami  5 dein  etiam  tinctura  stra- 
inonii,  oleum  cajeputi,  electuarium  anodynum  cum  extracto 
hyoscyami  etc.  Erethismus  localis  quando  in  torporem  com- 
mutari videtur,  tuin  vesicans  regioni  supraorbitali  im- 
positum et  morphii  acetici  grani  pars  quadrans  cum  sacchari 
granis  oxto  mixta,  epidermide  remota,  cuti  inspersa  sae- 
pius valde  salutarem  effectum  praebuere.  Ex  multis  remediis 
internis  inprimis  aqua  laurocerasi  enumerari  et  commendari 
meretur,  quae  non  solum  erethismum  adauctum  mitigat,  sed 
etiam  unacum  muci  secretionem  nimis  profusam,  ob  ejus  in 

membranas  mucosas  specificam  actionem,  paulisper  immi- 
nuere videtur.  Non  minus  et  opium,  praeprimis  m orphi  i 
acetici  granum,  pulvis  Doweri,  extracti  hyoscyami  grani 
pars  sexta  usque  quarta  pro  dosi  omni  tertia  hora  consumta, 
ad  erethismum  adauctum  mitigandum  bene  conferunt,  et  sa- 
nationem valde  adjuvant. 

Curandi  methodus  in  stadio  tertio.  Quo  in  stadio 
corneae  ulcera,  spbacelatione  orta,  respicienda  sunt,  quod 
cauta  eorum  cura  aegri  oculum,  cui  exstinguendi  summum 
periculum  portenditur,  nonnunquam  sine  magna  formae  muta- 
tione valet  conservare.  Ulceribus  corneae  partiariis , et  solis 
externis  corneae  laminis  devastatis  j irritatione  non  magna 
praevalente,  tum,  ut  in  stadio  secundo,  tinctura  opii  sim- 
plex, seu  laudanum  liquidum  Sydenhami  aptissime  instil- 
latur. Solutio  calcis  chloratae  hic  quoque  utilitatem  suam 
probavit  j vesicantia,  sinapismi  suris  impositi,  ad  tractum 
intestinalem  derivationes  continue  in  usu  maneant.  Quodsi 
vero  haec  ulcera  in  circuitu  suo  magnum  stimulum  seu  in- 
flammationem progignunt,  tum  nos  eam  prae  omnibus  san- 
guinis evacuatione  locali,  i.  e.  hirudinibus  nonnullis,  circa 
tempora  impositis,  minuere  et  tollere,  oportet.  Remota  de- 
mum irritatione  locali,  tinctura  opii  simplex,  laudanum  li- 
quidum Sydenhami,  seu  calcium  chloratum  denuo  in  usum 
vocari  potest.  Ulceratione  corneae  magis  expansa,  inte- 
rioribus quoque  corneae  laminis  affectis  et  adlioc  ulcera  fla- 
vescentia ac  pallide  - flava  appareant,  tum,  si  omnis  localis 
inflammatio  deest,  collyria  adstringentia  indicantur.  Optime 
conveniunt  solutiones  Iapidis  divini,  hydrargyri  muriatici 
corrosivi,  cupri  sulphurici,  aluminis,  seu  plumbi  acetici. 
Quae  remedia  interea  nonnunquam  irritant  atque  hoc  modo 
inflammationem  reducunt,  cui  methodus  antiphlogistica  le- 
niter opponitur. 

Ad  ulcera  corneae  late  extensa,  profunda  et  ad 

destructionem  semper  progredientia  coercenda,  atque  ad 
sanationem  promovendam  Bacot  Wishart  \ Gulhvie 
Laicrence  4 aliique  Angli  collyrium  ex  argento  nitvico  £grij 
usque  ad  grana  X in  aquae  destillatae  uncj  soluta}  paratum 
adhibere  suadent.  Quem  ad  linem  etiam  Schoen  lapidem 
infernalem  et  in  substantia  et  in  solutione  (grj  usque  ad 
gr.  IV  in  aquae  destillatae  uncj)  efficacem  et  salutarem 
commendat,  et  dimidium  hujus  solutionis  cochlear  theale  ter 
quaterve  de  die  oculo  instillari  jubet.  Unguentum  quoque 
ex  argenti  nitrici  grj  et  axungiae  drj  paratum  ad  scopum 
memoratum  adhiberi  potest. 

Ouodsi  haec  cura  ulcerationis  processum  coercuit,  et 
ulcera  prius  orta  ad  sanationem  valde  progressa  sunt,  tum 
aegro  vitae  regimen  paululo  lautius  et  lumen  majus,  sed 
magna  cautione  concedendum  est.  Ad  morbi  demum  finem 
aeger  sine  dainno  lectum  relinquere  potest.  Videndi  ex- 
perimenta sero  et  maxima  cautione  instituenda  sunt.  Aegri 
robusti  interne  continue  laxantia  mitiora,  parvas  calomelis 
doses,  infusum  sennae  cum  sale  Glauberi,  aquam  laxativam 
V iennensem  etc.  consumant.  Vesicatorio  cervice  ademto, 
suppuratio  unguento  sabinae  continuetur. 

Sin  autem  in  hoc  stadio  pulsus  parvus  et  debilis  fieri 
incipit,  aliaque  universalis  debilitatis  symptomata  in  aperto 
veniunt,  remedia  tonica  roborantia  et  vitae  regimen  nutriens 
praescribantur.  Ad  recuperandas  vires  perditas  decoctum 
chinae  cum  acido  Halleri  propinantur,  ac  pedetentim  aeger 
cibum  magis  nutrientem  consumat. 

Quodsi.  finita  ophthalmia  gonorrhoica , conjunctivae  pal- 
pebralis degenerationes  granosae  remanent,  eae  citissime 

1 loc.  oit.  p.  132. 

4 Eclinburgh  med.  and  surgical  Journal  Nro.  XCI1I.  p.  263-  270. 

3 Lornlon  med.  and  phys.  Journal.  October  1830.  p.  315  sqq. 

4 op.  cit. 

removendae  surit.  Fischer  membranae  conjunctivae  loca 
granulosa  unguento,  praecipitato  albo  parato,  illevit.  Si 
vero  hoc  remedium  minus  efficax  apparet,  aut  nimis  prolon- 
gatur cura,  tum  conjunctivae  palpebrarum  loca  granulosa 
lapide  infernali  caute  tangantur,  tnctaque  palpebrae  loca 
oleo  bene  illimantur.  Degenerationes  sarcomatosae  autem, 
in  conjunctiva  relictae,  cultro  aut  forfice  adimendae  sunt, 
quod  quoque  alio  inodo  removeri  non  possunt.  Quibus  locis 
dein  tinctura  opii,  postea  fortis  Zinci  sulphurici  solutio,  aut 
collyrium  lapide  infernali  paratum,  laudano  permixtum  instil- 
letur, simulque  fortia  ad  tractum  intestinorum  remedia  deri- 
vantia adhibeantur.  Relictrim  oculorum  sensibilitatem,  quae 
facillime  ophthalmiam  causare  potest,  remediis  ad  tractum  in- 
testinalem derivantibus,  reiriediis  vesifcariis,  fonticulis,  daphne 
inezereo,  praetferea  palpebraruin  et  regionis  palpebralis  lo- 
tionibus cum  aqua  laurocerasi  et  opio  valde  minuere  valemus. 
Nonnunquam  fetiain  fomenta  ex  remediorum  adstringentium 
solutionibus  parata,  opio  permixta,  cum  balneis  tepidis  caute 
adhibitis  officia  optima  praestitere.  Schoen  fcontra  corneae 
obscurationes  relictas,  omnibus  aliis  remediis  frustro  adhi- 
bitis, collyrium  auri  oxyinuriatiei  (grj  —IV  in  aquae  destil- 
latae uncj  solut.)  Uuod  Jahn  Priinus  coinriiendavit,  saepius 
valde  efficacem  invenit.  Hujus  reinedii  usum  nullum  causare 
dolorem,  dicit,  quare  id  prius,  quain  alia,  permanente  quo- 
que oculorum  sensibilitate,  adhiberi  potest. 

De  cura  ceterorum  morborum,  qui  ophthalmiam  gonor- 
rhoicam  consequi  solent,  in  specie  nihil  memorandam  est; 
medicus  ad  generales  ophthalmiatricas  el  in  specie  in  hi* 
morbis  observandas  regulas  eorum  curam  dirigat,  oportet. 

